Οι 33 δραματικές ημέρες και... οι 3 συμπατριώτες μας που δεν γύρισαν πίσω... | Lesvosnews.net\n15 ΙΟΥΛΙΟΥ-16 ΑΥΓΟΥΣΤΟΥ 1974, 33 ΔΡΑΜΑΤΙΚΕΣ ΜΕΡΕΣ, ΜΕ ΤΗ ΠΟΛΛΑΠΛΗ ΧΟΥΝΤΙΚΗ ΠΡΟΔΟΣΙΑ, ΤΟΥΣ ΔΥΟ ΑΤΤΙΛΕΣ, ΤΗ ΜΕΤΑΠΟΛΙΤΕΥΣΗ ΚΑΙ ΤΟΥΣ ΤΡΕΙΣ ΣΥΜΠΑΤΡΙΩΤΕΣ ΜΑΣ ΠΟΥ ΔΕΝ ΓΥΡΙΣΑΝ ΠΙΣΩ...\n---Αφού απέσυραν την αξιόμαχη Ελληνική Μεραρχία από την Κύπρο, αφού έστειλαν το Γρίβα με την ΕΟΚΑ Β΄ να πυροδοτήσει τον αλληλοσκοτωμό Ελληνοκυπρίων και Τουρκοκυπρίων, ώστε να ανοίξει ο δρόμος της διχοτόμησης κατά τις εντολές Αμερικάνων και Άγγλων, στις 15 Ιούλη 1974 οι Χουντικοί διέπραξαν το εγκληματικό πραξικόπημα κατά του (εκλεγμένου με συντριπτικό ποσοστό) Προέδρου (και Αρχιεπισκόπου) Μακαρίου. Βομβάρδισαν το Προεδρικό Μέγαρο της Κύπρου, αλλά ο Πρόεδρος επέζησε και από την Πάφο κηρύσσει με διάγγελμα την αντιφασιστική μάχη για απόκρουση των Χουντικών στην Κύπρο.\nΚατά τα σχέδια του Κίσινγκερ (πανίσχυρου ΥΠ.ΕΞ της Αμερικής) η Τουρκική Στρατοκρατία «παίρνει την πάσα» της Χούντας και στις 20 Ιουλίου 1974 ξεκίνησε τον Α΄ Αττίλα με εισβολή που διευκολύνθηκε από τις μάχες μεταξύ Χουντικών (Σαμψών-Γρίβα) και των πιστών στη Νόμιμη Δημοκρατική Κυβέρνηση της Κυπριακής Δημοκρατίας.\n---Στην Αθήνα η «πατριωτική» Χουντική κυβέρνηση εξαφανίζεται, οι Στρατηγοί παίρνουν εντολή από τον Κίσινγκερ να μην κηρύξουν πόλεμο στην Τουρκία και να μη στείλουν στρατό στην Κύπρο. Ταυτόχρονα κήρυξαν γενική επιστράτευση για να κλείσουν 250 χιλιάδες άνδρες στα στρατόπεδα, τρέμοντας τον λαϊκό ξεσηκωμό ως συνέχεια της εξέγερσης του Πολυτεχνείου μόλις εφτά μήνες πριν. Την ίδια μέρα που άρχισε η Επιστράτευση, η Χούντα έχασε ουσιαστικά την εξουσία, αφού οι επίστρατοι αξιωματικοί και στρατιώτες διαπίστωσαν την προδοτική διάλυση της οργάνωσης του στρατού, που είχε ως εχθρό το ΛΑΟ και όχι τις εξωτερικές απειλές. Τα χάλια των όπλων και των πυρομαχικών ξεσήκωσαν τους Επίστρατους που απομόνωσαν τους Χουντικούς σε όλες σχεδόν τις μονάδες.\n---Ο ψευδοπρόεδρος Γκιζίκης και οι αρχηγοί των τριών όπλων σε ανοιχτή γραμμή με τον Κίσινγκερ, κάλεσαν τους πολιτικούς Δεξιάς και Κέντρου, με πρωθυπουργό τον Καραμανλή, να αναλάβουν ως κυβέρνηση τη διαχείριση του Εθνικού διασυρμού (ενώ τα τουρκικά στρατεύματα προήλαυναν), αφού βέβαια εξασφάλισαν την ατιμωρησία τους για την τυραννία, την εθνική προδοσία και τα εγκλήματα κατά τη διάρκεια της Χουντικής Επταετίας. Η «αμερικανόπνευστη» διαδοχή της Χούντας από ελεγχόμενη πολιτική κυβέρνηση επιδιώχθηκε ώστε να μην διαταραχθούν τα συμφέροντά τους στην ευρύτερη περιοχή της Μεσογείου. Στις 14 Αυγούστου, παρά τις διπλωματικές διαβουλεύσεις ακολούθησε ο Αττίλας Β΄ που έφτασε μέχρι την κατάκτηση της μισής Λευκωσίας, με 5.000 νεκρούς, 3.500 αγνοούμενους, 180.000 πρόσφυγες και τη θλιβερή διαιώνιση του κυπριακού ζητήματος.\n-16 Αυγούστου 1974 στις μάχες για την απόκρουση του Αττίλα Β΄, μεταξύ πολλών συντοπιτών μας που πολέμησαν με την ΕΛΔΥΚ, χάθηκαν τρεις που χαρακτηρίσθηκαν αγνοούμενοι:\n- Ο ΑΣΗΜΑΚΗΣ ΜΠΟΥΡΕΚΑΣ του ΜΕΝΕΛΑΟΥ\nαπό τη Μόρια, 22 χρονών. Στις 15 Ιουλίου είχε απολυθεί και γύριζε με πλοίο στο νησί μας, αλλά κοντά στη Ρόδο πήραν εντολή να γυρίσουν στη Κύπρο, αφού είχε αρχίσει ο Αττίλας Α’… Τα οστά του βρέθηκαν σε ομαδικό τάφο στο στρατιωτικό νεκροταφείο της Λακατάμειας, ταυτοποιήθηκαν με τη μέθοδο DNA και μεταφέρθηκαν στη Μόρια το 2001, όπου μετά από τιμητικές εκδηλώσεις τοποθετήθηκε η προτομή του στην αυλή του Άγιου Βασίλη.\n- Ο ΓΕΩΡΓΙΟΣ ΖΕΡΒΟΜΑΝΩΛΗΣ του ΔΗΜΗΤΡΙΟΥ\nαπό τα Παράκοιλα, 21 χρονών, παιδί οικογένειας ψαράδων. Αρχές Ιουλίου 1974, είχε φτάσει στην Κύπρο για τον δεύτερο χρόνο της στρατιωτικής του θητείας. Τα οστά του βρέθηκαν το 2017 ( ! ) σε ομαδικό τάφο, 1200 μέτρα από το στρατόπεδο της ΕΛΔΥΚ , ενώ οι γονείς του είχαν φύγει από τη ζωή με τον μεγάλο καημό. Τα οστά του μεταφέρθηκαν και τάφηκαν με τιμητική εκδήλωση στα Παράκοιλα. Στις 20 Ιουλίου 2019 το όνομά του δόθηκε στην πλατεία του χωριού του.\n- Ο ΚΩΝΣΤΑΝΤΙΝΟΣ ΠΑΤΣΑΝΑΣ του ΓΡΗΓΟΡΙΟΥ λοχίας\nαπό το Γαβαθά της Άντισσας, 22 χρονών και αυτός από οικογένεια ψαράδων, που στις 20 Ιουλίου 1974 απολυόταν από το στρατό. Μέχρι σήμερα θεωρείται αγνοούμενος.\n§ Παρέμεινε επτασφράγιστος ο φάκελος της Κυπριακής τραγωδίας για πολλά χρόνια.\n§ Τη διετία 1986-1988 έγιναν έρευνες από την Ελληνική Βουλή, αλλά οι μαρτυρικές καταθέσεις σφραγίστηκαν.\n§ Η Κυπριακή Βουλή ζήτησε τους φακέλους τρεις φορές, το 1997, το 2006 και το 2010, αλλά οι ελληνικές κυβερνήσεις δεν τους παρέδωσαν.\n§ Η Κυπριακή Βουλή συνέταξε φάκελο (έστω ελλιπή) το 2011.\n§ Το 2016 η Ελληνική Βουλή ανοίγει τους φακέλους, αλλά οι καταθέσεις των έντεκα πιο βασικών μαρτύρων ...έχουν κάνει φτερά, από τους αυστηρά φυλασσόμενους φακέλους.\n§ Οι καταθέσεις των έντεκα απομαγνητοφωνούνται ξανά και όλοι οι φάκελοι παραδίδονται τον Ιούνιο του 2017 επίσημα στην Κυπριακή Βουλή, με την απόφαση των δύο κρατών να αποχαρακτηριστούν από «απόρρητοι» και να δοθούν στη δημοσιότητα. ---( Ευχαριστούμε για τις πληροφορίες τον Γρηγόρη Βέτσικα και τον Στρατή Μπαλάσκα). Ειδικό ένθετο αφιέρωμα για τους τρείς συντοπίτες μας που χάθηκαν στη Κύπρο το 1974, περιλάμβανε το ΠΕΙΡΑΜΑΤΙΚΟ ΒΗΜΑ ( στο τρίτο τεύχος Σεπτεμβρίου 2004 ), έντυπο του Πειραματικού Γυμνασίου, με κείμενα των Βασίλη Κοντάρα, Στρατή Αναγνώστου και Θεόδωρου Μανιάτ


Feather Artist Club SS, εντυπώσεις κ.α - Σελίδα 10 - Men's Only\nΑγαπημένος εξοπλισμός: V3A τα υπόλοιπα στο rotation...\nΔημοσίευση από SolitaryX88 » πριν από 6 μήνες\nΕγώ το έχω προσπαθήσει. Αλλά πάντα με γωνία προς τα πάνω γιατί αλλιώς δεν με βόλεψε ποτέ.\nΆρα κάτι ανάμεσα WTG/XTG....\nLast edited by Antonis πριν από 6 μήνες, edited 1 time in total.\nΛόγος: Δεν χρειάζεται να κάνεις ολική παράθεση όταν απαντάς στο αμέσως προηγούμενο μήνυμα. Φιλικά, Αντώνης.\nΑυτή τη στιγμή σπίτι έχω τις Feather Pro και τις Schick.\nΜιχάλη, απο που πηρες τις Proline?\nΔημοσίευση από Tzimisce » πριν από 5 μήνες\nΤις proline τις τσίμπησα από rakuten Ανδρέα.\nΠήρα 90 και σκέφτομαι να χτυπήσω άλλο ένα πακέτο τουλάχιστον\nΞυριζεις και τα ποδαρια σου ωρε καπετανιο?\nκαθε λεπιδα απο δαυτες κραταει πολλα ξυρισματα....\nΖήτημα να έχω χρησιμοποιήσει 3 4!\nΚάθε μία βγάζει εύκολα 15 ξυρίσματα.\nΑλλά είναι αυτό που σε πιάνει μία φαγούρα...\nναι πασα μου... λες να μην το ξερω?\nαυτες τις μερες θα αποφασισω αν θα παω Ιαπωνια το Μαρτιο\nκανε λίγο κράττει κι ισως ο θείος Αντρέας φέρει καλούδια\nΣτην κόντρα, βολεύει περισσότερο να συμπεριφέρεσαι στην σαβέτα σαν να είναι kamisori με τα scales σχεδόν ίσια ή είμαι μόνο εγώ;\nΤελικά, πρέπει να κρατάει την σαβέτα, το μαχαίρι, το ξυράφι ο καθένας όπως τον βολεύει ή πρέπει να ακολουθεί συγκεκριμένη πεπατημένη για να μην μάθει λάθος;\nΕιδικά στην κόντρα, το κρατάω τόσο χαλαρά που αν κολλήσει απλά δεν προχωράει.\nΜε δύο δάχτυλα και ένα τρίτο πίσω απλά για να δίνω την κλίση.\nΑυτό έχει σαν αποτέλεσμα να μην κόβομαι, αλλά πιθανόν να μην κάνω και βαθύ ξύρισμα, για αυτό και τα τελειώματα με DE;\nΕγώ πάντως την κρατάω όπως με βολεύει. Ειδικά στην κόντρα σε ορισμένα σημεία με βολεύει σαν kamisori αλλά πολλές φορές σαν σαβέτα. Αν είναι σωστό δε γνωρίζω, πάντως κάνω βαθύτερο ξύρισμα (και κυρίως με πολύ λιγότερους ερεθισμούς) σε σχέση με DE. Σε κόντρα ειδικά η DE δε με βόλευε ιδιαίτερα αλλά φαντάζομαι αυτό έχει να κάνει και με την τεχνική του καθενός, την ευαισθησία του δέρματος κτλ.\nΔημοσίευση από mengiorgos » πριν από 3 μήνες\nΈχοντας κάνει 4 ξυρίσματα με το φτερό θα γράψω κι εγώ την γνώμη μου.\nΜετανιώνω που δεν την είχα πάρει από την αρχή του π. ξ.. Το ξύρισμα που κάνει είναι απίστευτο. Γλυκό, βαθύ, εύκολο. Βέβαια αυτό το λέω τώρα μετά από 2 χρόνια που ξυριζόμουν με σαβέτα (Bluebeards Revenge).\nΑφού είχα λοιπόν την εμπειρία από σαβέτα και μεταπηδωντας στην Feather Artist Club SS εχω να δηλώσω ότι μου φάνηκε σαν παιχνιδάκι. Δεν ξέρω πως θα μου φαινόταν αν την έπιανα σαν πρώτο εργαλείο, αλλά αυτό που μου δίνει τώρα ειναι απολαυστικά ξεκούραστα ξυρίσματα, χωρίς καμία υποψία ότι θα κοπείς. Αυτό προφανώς οφείλεται στα πλατιά χείλη της που στην ουσία σε καθοδηγούν να την οδηγήσεις στο δέρμα. Σε καμία στιγμή δεν φοβήθηκα ότι θα κοπώ και δεν κόπηκα με ενέργειες που με απλή σαβέτα θα κοβόμουν.\nΤο βάρος και η κατανομή του είναι άριστα. Λίγο φθηνό μου φάνηκε βέβαια το πλαστικό της λαβής.\nΣε κάποιον λοιπόν που έχει μια Α εμπειρία με σαβέτα θα πρότεινα να δοκιμάσει το φτερό και θα μείνει με το στόμα ανοικτό.\nΑπό κει που είχα γίνει φυσιολογικός και είχα αρχίσει να μαθαίνω και να ξυρίζομαι με DE, αντε πάλι στις σαβετες και τα φτερά. Χαλάλι όμως αν είναι να μου δίνει τόσο όμορφα ξυρίσματα. Και βαθιά. Πιο βαθιά από οποιαδήποτε DE έχω χρησιμοποιήσει μέχρι στιγμής (καλά εδώ ίσως φταίει και η απειρία μου με τις DE).\nΑντί να στενοχωριέσαι για το σκοτάδι, άναψε ένα φως.


Tips για επιτυχημένο ηλεκτρονικό εμπόριο - Commerce .gr - Τεχνολογία και εμπόριο\nΗ λειτουργία μιας επιχείρησης ηλεκτρονικού εμπορίου (e-shop) δεν είναι εύκολη υπόθεση. Η διασφάλιση της επιτυχίας του είναι ακόμη πιο δύσκολη. Στον ιδιαίτερα ανταγωνιστικό κόσμο του ψηφιακού marketing, οι εταιρείες πρέπει να επιλύσουν πολλαπλές προκλήσεις και να επικεντρωθούν στις σωστές στρατηγικές που θα βοηθήσουν τις επιχειρήσεις τους να ευδοκιμήσουν. Οι έμποροι on line λιανικής πώλησης γνωρίζουν καλά πόσο δύσκολη μπορεί να είναι η αύξηση της κυκλοφορίας και η αύξηση των πωλήσεων των καταστημάτων τους στον πολυπληθή πλέον χώρο του ηλεκτρονικού εμπορίου. Ας δούμε tips marketing για την τόνωση της ανάπτυξης του ηλεκτρονικού σας εμπορίου…\n-Η σωστή προσέγγιση του SEO\nΤο 2018, το SEO θα πρέπει να παραμείνει ένα από τα βασικά εργαλεία του marketing. Αυτό σημαίνει ότι αν δεν έχετε μια ισχυρή στρατηγική SEO, μπορεί να πέσετε στον ανταγωνισμό ηλεκτρονικού εμπορίου και να χάσετε σε κλικ και πωλήσεις. Για να έχετε πιο στοχευμένη επισκεψιμότητα από την αναζήτηση, είναι σημαντικό να χρησιμοποιήσετε τακτικές που θα βοηθήσουν το κοινό σας να βρει. Χρησιμοποιήστε τις σωστές λέξεις κλειδιά και ανακαλύψτε λέξεις, όρους και φράσεις που αντιπροσωπεύουν και σχετίζονται με τα προϊόντα σας.\n-Βελτιστοποιήστε την εμφάνισή σας σε κινητά και desktops\nΈρευνες έχουν αποδείξει ότι αν η εμφάνιση του ηλεκτρονικού σας καταστήματος δεν είναι καθαρή και εύχρηστη, δεν θα μπορέσετε να πάτε πολύ μακριά. Η εικόνα σας θα πρέπει να είναι τέτοια που θα κάνει τον χρήστη και αργότερα πελάτη σας, να θέλει να πλοηγηθεί στο site σας για να γνωρίσει τα προϊόντα σας ή τις υπηρεσίες σας.\n-Ξανασκεφτείτε ποια είναι η πιο σωστή διαφημιστική στρατηγική για εσάς\nΑκόμα και αν το προϊόν σας είναι μοναδικό και δεν μπαίνει σε σκληρό ανταγωνισμό, χρειάζεστε μια σταθερή διαφημιστική καμπάνια. Είναι πολύ σημαντικό, λοιπόν, να βρείτε με βάση τα δεδομένα σας και μόνο αυτά, ποιου τύπου διαφήμισης θα πετύχει καλύτερα τον στόχο της.\n-Το συναίσθημα πάντα…\nΤο ξέρετε καλά πόσο σημαντικό είναι και με την επικοινωνιακή σας στρατηγική και με το σύνολο της παρουσίας σας, να καταφέρετε να μιλήσετε στο μυαλό και την καρδιά των επισκεπτών και πελατών σας. Επιλέξτε μετά από βαθιά σκέψη και οργάνωση, τις σωστές λέξεις και φράσεις. Για παράδειγμα, οι εταιρείες ηλεκτρονικού εμπορίου προϊόντων βιομηχανίας τόσο στις ΗΠΑ όσο και στο Ηνωμένο Βασίλειο, χρησιμοποιούν πολύ τις φράσεις «δωρεάν αποστολή» και «δωρεάν παράδοση». Ο λόγος απλός… Παίρνουν το άγχος της παραλαβής από τον πελάτη και αυτομάτως γίνονται πιο αρεστές σε αυτόν. Γι’ αυτό σκεφθείτε σοβαρά την πιθανότητα δωρεάν αποστολής. Μετράει πάντα για τον πελάτη ό,τι και αν είναι αυτό που αγοράζει.\n-Στις κριτικές προϊόντων από τους πελάτες λέμε μόνο «ναι»\nΈνα site ηλεκτρονικού εμπορίου που σέβεται τον πελάτη του και τη γνώμη του, ζητά από εκείνον να δημοσιεύσει πάνω στο ίδιο το site την κριτική του για τα προϊόντα που έχει δοκιμάσει. Ο νέος πελάτης που θα δει ότι του δίνετε την επιλογή να διαβάσει τι λένε οι πελάτες σας για εσάς, νιώθει περισσότερο ασφαλής και ότι έχει να κάνει με σοβαρούς επαγγελματίες που δεν κρύβουν τίποτα για τα προϊόντα τους και είναι αξιόπιστοι.\nTags: tips για επιτυχημένο ηλεκτρονικό εμπόριο ηλεκτρονικό εμπόριο\nPrevious Tips για online και offline αγορές στο super market\nNext 4 tips για να εκμεταλλευτείτε πλήρως την επένδυση του CRM σας


Δείτε όλα τα προϊόντα από: gazoza-art\nΕιδικές, μεγάλες προσφορές που έχουν σκοπό να καλύψουν όλες σας τις ανάγκες.Διαλέψτε προσκλητήρια γάμου ή βάπτισης σε απίστευτα χαμηλές τιμές..\nΆλλα στοιχεία επικοινωνίας: +30.6944510801\nΤα προσκλητήρια είναι αυτά που δημιουργούν την πρώτη εντύπωση στους καλεσμένους και το χαρτί που θα διαλέξεις θα τους προιδεάσει για τα υπόλοιπα. Μπορείτε να διαλέξετε το ιδανικό για εσάς μέσα από την ποικιλία προσκλητηρίων μας.\nΠροσκλητήρια βάπτισης Θεσσαλονίκη\nΤα πιο όμορφα και πρωτότυπα προσκλητήρια βάπτισης μόνο εδώ! Οικονομικά, χαριτωμένα και προσεγμένα! Ελάτε να φτιάξουμε μαζί το προσκλητήριο που σας ταιριάζει ή επιλέξτε ένα από αυτά που υπάρχουν ήδη!\nαυτοκόλλητα γράμματα για βιτρίνες και αυτοκίνητα Θεσσαλονίκη\nΔημιουργήστε το λογότυπο σας ή οποιοδήποτε άλλο (επώνυμο) λογότυπο σε αυτοκόλλητο και κολλήστε το σε οποιαδήποτε λεία επιφάνεια.\nΕπίσης μπορείτε να μετατρέψετε το επαγγελματικό ή το επιβατικό σας αυτοκίνητο σε κινητή διαφήμιση για την επιχείρηση σας.\nΜπορώ να έχω το λογότυπό μου, σχέδια, ακόμη και φωτογραφία στη σφραγίδα μου εάν επιθυμώ.\nΗ τεχνολογία που η εταιρεία μας χρησιμοποιεί επιτρέπει την κατασκευή του κειμένου της σφραγίδας επάνω σε ειδικά επεξεργασμένο λάστιχο. Αυτό επιτρέπει ένα τέλειο και πολύ «καθαρό» σφράγισμα σαν μία εκτύπωση.\nΣτόχος μας είναι να προβάλλουμε την επιχείρησή σας με τον καλύτερο τρόπο. Εσείς μας λέτε τι θέλετε, εμείς αναλύουμε τις επιθυμίες σας και σας προσφέρουμε αυτό ακριβώς που σας ταιριάζει. Moto μας... μια εικόνα χίλιες λέξεις!!! Αντλούμε έμπνευση από τον κόσμο γύρω μας και δημιουργούμε προτάσεις με αισθητική.\nΣτο τυπογραφείο μας μπορείτε να δείτε και να επιλέξετε φακέλους προσαρμοσμένους στις δικές σας απαιτήσεις επιλέγοντας από μια μεγάλη ποικιλία χαρτιών πολυτελείας και καθορίζοντας τον ανάλογο τρόπο εκτύπωσης για τα επιθυμητά αισθητικά αποτελέσματα σε πολύ καλές τιμές.\nΧρησιμοποιήστε κάποιο από τα πρότυπα φέιγ βολάν για να διαδώσετε το μήνυμα σχετικά με την επικείμενη εκδήλωσή σας ή το πάρτι σας.\nKάντε τα επιστολόχαρτά σας μια όμορφη παρουσίαση της εταιρίας σας. Το λογότυπο και τα στοιχεία σας τα είναι πάντα αποτυπωμένα στα μάτια των πελατών και των συνεργατών σας. Τυπώστε επιστολόχαρτα και ενδυναμώστε την εταιρική σας εικόνα. Διαλέξτε διάσταση χαρτί και ποσότητα, ανεβάστε τη μακέτα σας και αφήστε τα υπόλοιπα πάνω μας!


Αρχική σελίδαΑΠΟΨΕΙΣΝα ‘μουνα πουλί...\nΣήμερα κατέβασα με το αλυσοπρίονο μια ψηλή ελιά. Την είχα στο πρόγραμμα πολύν καιρό, διότι είχε ξεφύγει σε μπόι και δε μπορούσα να τη βλέπω έτσι, ήτανε σωστή παραφωνία.\nΈπεσε βγάζοντας εκείνον τον γνώριμο υπόκωφο ήχο που...κάνει ένα μεγάλο δέντρο όταν το κόβεις. Καθώς ξεκλάδιζα τον μεγάλο κορμό που κείτονταν σαν πεθαμένος γίγαντας στο χώμα, έπεσα πάνω σε μια υπέροχη φωλιά πουλιού....\nΉτανε πλεγμένη με χοντρά κλαδάκια κι είχε εντός της διάφορα φρύγανα και υπολείμματα τροφών. Το μέγεθός της σαν τις δυο μου χούφτες ενωμένες, ήτανε στερεωμένη στην αμασχάλη ενός κλαδιού, εκεί που φυτρώνει δηλαδή από τον κορμό του δέντρου.\nΚαι δεν έφυγε, ούτε χάλασε από το τράνταγμα της πτώσης, τόσο τέλεια στερεωμένη ήτανε. Γούρλωσα τα μάτια μου κι έσβησα το πριόνι σαν την αντιλήφθηκα. Το άφησα πλάι μου, στη γη και γονάτισα για να την πιάσω, να την βγάλω από τη θέση της δίχως να τη χαλάσω. Κείνη την ώρα, που τόσα πουλιά πετάριζαν και κελαηδούσαν γύρω μου, ίσως κι αυτό που την έφτιαξε, άκουσα άλλα πριόνια να λαλούν εκεί κοντά αλλά και πιο απόμακρα, μέσα στους ελαιώνες. Κυριακή, λιακάδα, κι όλοι οι άνθρωποι, χωρικοί αλλά και αστοί σε κυριακάτικη αγροτική ενασχόληση, μαζεύαν τις ελιές τους, κλαδεύανε τα δέντρα τους. Πόσες φωλιές θα χαλαστούνε σήμερα, σκέφτηκα, πόσες χαλάστηκαν ήδη και πόσες ακόμα στο διάβα των αιώνων. Και φαντάστηκα τα πουλιά από πάνω μας, να μας κοιτάνε με απορία, να βλέπουνε τα ψηλό τους δέντρο, το σύμπαν τους ολάκερο να καταρρέει σε μια στιγμή από ένα φασαριόζικο εργαλείο που βαστά ένας άνθρωπος. Και να μην καταλαβαίνουν ούτε το πως ούτε το γιατί. Μονάχα να τρομάζουν και να πεταρίζουν μακριά, για να ξανάρθουν σαν θα επέλθει ηρεμία, να περιεργαστούν την καταστροφή μήπως και καταλάβουν.\nΜα τι να καταλάβουν τα άμοιρα.\nΜακάρι να ‘μουνα πουλί και να βλεπα από ψηλά τη ματαιότητα των ανθρώπων, την βλακεία τους να κόβουνε το κλαδί πάνω στο οποίο κάθονται νομίζοντας κιόλας πως έτσι, επειδή δουλεύουνε για να το κόψουν, δημιουργούν ανάπτυξη. Μακάρι να ‘μουνα πουλί αλλά δεν είμαι. Γι’ αυτό δεν μου μένουνε μονάχα τρομάρα κι απορία. Μα οργή και αγανάκτηση συνοδεύουν τις μέρες και τις νύχτες μου.


Cycling Santorini: Νεα εκπομπή στην ΝΕΤ για το ποδήλατο! Κάθε Κυριακή στις 11,30 το πρωί.\nΝεα εκπομπή στην ΝΕΤ για το ποδήλατο! Κάθε Κυριακή στις 11,30 το πρωί.\nΠοδηλατο…μανία και στην ΕΡΤ υπό την καθοδήγηση ενός… βαρόνου. Τώρα οι λάτρεις του οικολογικού δίτροχου (που γίνονται συνεχώς και περισσότεροι) αποκτούν και δική τους εκπομπή. «Ποδήλατο παντού» είναι ο τίτλος της και θα προβάλλεται από την Κυριακή 8 Μαΐου και κάθε Κυριακή στις 11.30 το πρωί από τη ΝΕΤ.\nΠαρουσιαστές της είναι η Μαρίνα Τζόκα και ο… βαρόνος φον Ντράις. Ποιος είναι ο εν λόγω ευγενής; 0 εφευρέτης της πρώτης μορφής ποδηλάτου χωρίς πετάλια, της ντρεζίνας. Η κατασκευή του Ντράις έγινε γνωστή και ως hobby-horse, αντανακλώντας την πεποίθηση των οπαδών της ότι θα αντικαθιστούσε το βασικό μεταφορικό μέσο του 19ου αιώνα, το άλογο.\nΘα πείτε τώρα… μας δουλεύετε; Τουναντίον. Η αλήθεια είναι, βέβαια, ότι ο δεύτερος παρουσιαστής δεν είναι άλλος από τον Γιώργο Αμυρά -έχει και την αρχισυνταξία του προγράμματος-, ο οποίος επέλεξε να εμφανιστεί με αυτό το ψευδώνυμο χάριν πρωτοτυπίας. Στην πρώτη εκπομπή, μάλιστα, δεν θα αποκαλυφθεί αμέσως, αφού θα φοράει κράνος.\nΤην Κυριακή λοιπόν, πάρτε έστω και νοερά, τα ποδήλατα σας γιατί φεύγουμε για Σπέτσες. Εκεί θα γίνει ένα συγκριτικό τεστ, με το ποδήλατο να συναγωνίζεται… την παραδοσιακή άμαξα. Ο αγώνας θα ξεκινήσει από το παλιό λιμάνι και θα καταλήξει στο Καρνάγιο. Την άμαξα θα οδηγήσει ο… βαρόνος και το ποδήλατο η Μαρίνα Τζόκα. Στη συνέχεια, οι παρουσιαστές της εκπομπής παίρνουν μέρος στο έθιμο της Πρωτομαγιάς. Ανεβαίνουν με άλλους ποδηλάτες στα οχήματα τους και από το πρωί που χαράζει μέχρι το σούρουπο, έχοντας δεμένα στην ουρά του ποδηλάτου τους τενεκεδάκια, κατσαρόλες και ότι άλλο κάνει θόρυβο για να ξορκίσουν το κακό, γυρίζουν στα στενά του νησιού.\nΠρόκειται για μια εκπομπή με μεγάλη ποικιλία θεμάτων, εναλλακτική αλλά και απαραίτητη για τους λάτρεις της «πράσινης» μετακίνησης και όχι μόνο» μας λέει ο σκηνοθέτης της εκπομπής Γιώργος Πετρόπουλος και συνεχίζει: «Οι τηλεθεατές θα έχουν την ευκαιρία να αποδράσουν από την καθημερινότητα, να μάθουν χρηστικά πράγματα, όπως τον δεκάλογο του ποδηλάτη στο μετρό, νέα μοντέλα ποδηλάτου που κυκλοφορούν, αλλά και τη συμβουλή της εβδομάδας από τον ποδηλατά». Κι αν αυτά σας φαίνονται λίγα για την πρώτη εκπομπή, έχει κι άλλα. Όπως μας αποκαλύπτει ο σκηνοθέτης, θα υπάρχουν και καλεσμένοι που θα εκφράζονται με το δικό τους τρόπο. «Στο ποδηλατοδρόμιο του ΟΑΚΑ συναντάμε τον Παναγιώτη Κελόγλου, τον παγκόσμιο πρωταθλητή ποδηλασίας, ενώ προβάλλουμε και αποσπάσματα από το πανελλήνιο πρωτάθλημα ποδηλασίας νέων που έγινε την περασμένη εβδομάδα. Όπως βλέπετε, θέλουμε να είμαστε και επίκαιροι».


loudias: Χριστουγεννιάτικη γιορτή των Κατηχητικών σχολείων της Έδεσσας.\nδιεύθυνση του εκπαιδευτικού, κ. Αβεσσαλώμ Κυζιρίδη. Κατά το πέρας της εκδήλωσης ο Σεβασμιώτατος Μητροπολίτης Εδέσσης, Πέλλης και Αλμωπίας κ. Ιωήλ συνεχάρη τους συντελεστές της εκδήλωσης και απηύθυνε σε όλους πατρικές ευχές και ευλογίες.


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Φυλλάδιο σεβαστῆς Γερόντισσας Χριστονύμφης . ΑΠΟΦΘΕΓΜΑΤΑ ΑΓΙΟΥ ΓΕΡΟΝΤΟΣ ΑΜΦΙΛΟΧΙΟΥ ΜΑΚΡΗ\nΠέραν της ευλογίας πρέπει να γνωρίζει η μοναχή ότι είναι εκτεθειμένη εις τας παγίδας του διαβόλου.\nΉ ευλογία από ένα σημείων εκπέμπεται από το πρόσωπον της Γερόντισσας, δηλαδή εξ αυτής μανθάνει η μοναχή το θέλημα του Θεού με την τήρηση των θείων εντολών.\nΧίλια μυαλά να έχεις μοναχή και αν νομίζεις ότι έχεις ορθήν γνώμην, κόλασιν έχεις, αν δεν έχεις την γνώμη της Ηγουμένης. Πήγα στο μοναστήρι να υποταχτώ, να βρω το θέλημα του Θεού. Που θα το βρω; Στήν Γερόντισσα.\nΉ ευλογία δεν είναι άπλούστατον πράγμα, αλλά ουσιαστικόν. Χωρίς ευλογία κόλασιν αποκομίζεις. Όταν ό μοναχός κατανοήσει την υπακοήν, του γίνεται απόλαυσις.\nΠρέπει να γίνωμεν νεκροί του θελήματός μας.\nΝα σταματήσωμεν τάς κρίσεις διά τόν καθένα, παρά μόνον διά τόν εαυτόν μας. Όπου δέν υπάρχει αντίρρησις, δέν υπάρχουν εμπόδια.\nΔέν έχομε καταλάβει ότι σύ είμαι εγώ. Τί νά κάνουμε κομποσχοίνια όταν έχομεν πει χίλια δύο λόγια διά τήν άδελφή, ή την αντιπαθούμε;\nΉ καλογερική είναι οδός μαρτυρίας και μαρτυρίου και όχι οδός επαίνων και συγχαρητηρίων.\nΧωρίς τον άγαθόν λογισμό έχομε χάσει το φως του Θεού.\nΠάσχει ο αδελφός μας, λυπούμεθα κατάκαρδα, χαίρει ό αδελφός μας, συγχαίρομε και ημείς. Όταν υποχωρώ εις το θέλημα του αδελφού, δείχνω την Αγάπη μου, με το να γίνομαι δούλος του Κυρίου.\nΤην ψυχή του μοναχού πού ζει τον αγώνα του καθαρμού, πού έχει συνεχή μετάνοια και ζητάει τον Κύριον, την ρωτάει ό Κύριος: «Φιλεΐς με;» και ή φιλώσα ψυχή, πού ζει διά τον Κύριον, άπαντά: «Ναί, Κύριε, Σύ οίδας ότι φιλώ Σε». Πίπτω μέν κάθε στιγμή, άλλά «οΐδας και πάντα οΐδας ότι φιλώ Σε».\nΈνας είναι ό έρως του μοναχού, πώς μέσα εις την ψυχήν του θα κατοικήσει ό ερωμένος Κύριος, σε όλα τα διαμερίσματα και θα άγαπήσωμεν τον συνάνθρωπόν μας. Ψυχή άγαπώσα τον Θεόν πραγματικά δεν μπορεί νά μην αγαπά τον συνάνθρωπόν του.\nΝα μη λέμε δεν ξέρω εάν σωθώ. Διατί δεν θα σωθώ; Θα σωθώ και θα παρασωθώ. Εις Σε άμαρτάνομεν και εις Σε μόνον έλπίζομεν.\nΛίγη ευφροσύνη παρέχει ή μετάνοια; Λίγη ευφροσύνη παρέχει το μυστήριον της Θείας Ευχαριστίας; Όταν λέγομεν «έσφαλα», έρχεται τότε το έλεος του Θεού και μάς λούζει.\nΉ Βασιλεία τού Θεού είναι άπόλαυσις αιώνιος, εύφροσύνη άφραστος πρός αυτό το πρόσωπον τού Χριστού.\nΑφού Τού ανοίξεις την αυλαία, μετά σε αφήνει ν’ αγωνιστής. Ζητάς χάρη και έρχεται πειρασμός. Ό Θεός μάς θέλει άγωνιστάς και νικητάς τών ιδίων παθών.\nΠώς θα άπαλλαγώμεν πολλών πειρασμών; Έάν δεν στρωθώμεν κάτω και δεν μάς μαστίσει ή άγάπη τού Θεού και νά εϊπωμεν ότι είμεθα αμαρτωλοί, δεν θα άπαλλαγώμεν από τα πάθη μας.\nΈναν μοναχό, όταν ξεκινάει να μονάσει, τόν έλκύει ή αιώνιος ζωή. Αλλοίμονο αν ό μοναχός άποτύχει στήν άπόφασή του.\n«Ή ζωή μας πολύ γρήγορα θα πέραση και γι’ αυτό ας προσπαθήσωμεν να έργασθώμεν γιά να μπορέσωμεν μέ καθαρά και πνευματικά φορέματα να είσέλθωμεν εις το ουράνιον Παλάτι της Βασιλείας του Χριστού και Νυμφίου των ψυχών ήμών».\n«Έχετε πάντοτε την αδελφικήν άγάπην, την θερμήν προσευχήν, την άγίαν ύπακοήν και την αύταπάρνησιν πού είναι ή πραγματική αγία ζωή των μαρτύρων. Όταν ό Θεός μάς άξιώση να στολισθώμεν μέ αύτάς τάς άρετάς, θα έχωμεν έλευθέραν την είσοδον εις την έπουράνιον Βασιλείαν τού Χριστού».\n«Ή προσοχή, ή μελέτη και ή προσευχή θα σου είναι τα πνευματικά όπλα, τα όποια θα έχεις εν καιρώ μάχης, όταν σου επιτίθεται ό διάβολος και εχθρός των ψυχών μας».\n«Με ικανοποίησε το ότι μελετάτε με προσοχήν τούς νηπτικούς πατέρας της Εκκλησίας μας. Αφήσατε την ψυχήν σας με απλότητα να δεχθή τόν θησαυρόν πού προσφέρουν τ’ άγια αυτά κείμενα και προσπαθήσατε να τόν διαφυλάξετε με την αρετήν της ταπεινώσεως. Πολύ θα αίσθανθήτε την θείαν Χάριν, εάν και εις την μελέτην σας άκόμη σάς συνοδεύη ό άγιος φόβος».\n«Δυστυχώς παραμορφώσαμε την Θεολογία, δεν την ζούμε εσωτερικά, γι’ αυτό και κατάντησε μια νεκρά επιστήμη, επαγγελματική. Ή Θεολογία μπορούμε να πούμε είναι εν μυστήριον πού τελείται εις ψυχάς πού προσφέρονται ολοκληρωτικά εις τόν Θεόν. Είναι βίωμα ιερόν.\nΤότε μόνον επιδρά και άντανακλά και έξωτερικώς. Πραγματικός θεολόγος είναι εκείνος ό όποιος έχει αποκτήσει την μυστικήν ένωσιν μετά του Κυρίου. Και ή ενωσις αυτή άποκτάται πρώτον βέβαια διά της θείας Χάριτος και δεύτερον αφού ό άνθρωπος έγκαταλείψει τα πάντα γιά την μωρίαν τού Σταυρού. Διά της άποταγής και υποταγής θα δυνηθή να μάθη την «έπιστήμην των έπιστημών», την μοναδικήν πολιτείαν, ή οποία «ξένα τινά και άρρητα αγαθά ήμΐν επαγγέλλεται, ά οφθαλμός ούκ είδε και ούς ούκ ήκουσε και επί καρδίαν άνθρώπου ούκ άνέβη». (Νικηφόρος Κάλλιστος, Φιλοκαλία, Τόμ. Δ).\nΉ γαλήνη της αγγελικής ζωής μπορεί να μάς χειραγωγήση εις την καθαράν προσευχήν «την μητέρα των καλών, ή όποια ακονίζει τόν νουν, ακηδία εξορίζει, νεαρωτέραν την ψυχήν κατασκευάζει και όξύτερον και θερμότερον τόν νουν εις την κατά διάνοιαν εργασία απασχολείσαι ποιεί», κατά τόν Αγιον Θεόληπτον Φιλαδέλφειας». (Πάτμος 5 Δεκεμβρίου 1964).\n«Σχετικώς δέ με την τιμήν τού ράσου έλεγεν: “Το ράσο είναι ή σημαία της Εκκλησίας τού Χριστού μας, γι’ αυτό πρέπει πολύ να προσπαθούμε με την αγίαν κατά πάντα ζωήν μας να το τιμάμε εμείς πού το φοράμε, και τότε μόνο θα το τιμούν και θα το σέβωνται και όσοι δεν το φορούν”».\n«Είμεθα και ήμεΐς ένα “νυχάκι” εις το σώμα της Εκκλησίας».\n«Είμαστε δέ και σάν αμπελουργοί, πού μάς έδωσε το αμπέλι Του, τώρα στους ύστερους καιρούς, να το φυλάγωμε και να το περιποιούμεθα. Γι’ αυτό, πρέπει να αίσθανώμεθα την εύθύνη, πού έχομε εμείς της Εκκλησίας οι άνθρωποι».\n«Αγαπήσατε τόν Ενα και θα σάς αγαπούν και τα θηρία».\n«Αγαπήσατε με όλην την καρδίαν σας τόν Νυμφίον σας Χριστόν και όλοι οι άνθρωποι θα σάς αγαπούν και θα σάς περιποιούνται».\n«Όταν ύπάρχη ή φλόγα της άγάπης, ό,τι κακόν πλησιάζει το κατακαίει».\n«Όταν ή καρδιά μας δεν έχει την άγάπην πρός τόν Χριστόν, δεν μπορούμε να κάνωμε τίποτε. Είμαστε σαν τα πλοία πού δεν έχουν καύσιμα στήν μηχανή τους».\n«Σάς παρακαλώ να εφαρμόσετε αυτήν την εντολή. Όσον μπορείτε να καλλιεργήσετε την άγάπην πρός το πρόσωπον τού Χριστού μας, σε τέτοιο σημείων, πού όταν θα προφέρετε το Όνομά Του, να τρέχουν δάκρυα από τα μάτια σας. Ή καρδιά σας πρέπει να καίγεται πραγματικά. Τότε Αύτός θα είναι ό Δάσκαλός σας, Αύτός θα είναι ό Οδηγός σας, ό Αδελφός σας, ό Πατέρας σας, ό Γέροντάς σας».\n«Ό Απόστολος σήμερα μάς λέει, πώς είμαστε καλεσμένοι από τόν Θεόν. Ότι ό Θεός μάς κάλεσε και μόνοι μας δεν ήρθαμε. Αυτό μου κάνει εντύπωση, γιατί αυτό είναι πραγματικότης. Κάθε μια πού εΐν’ εδώ μέσα, αν ρίξη μια ματιά στό παρελθόν, θα δή καθαρά, πώς ό ίδιος ό Θεός την ώδήγησε με τα διάφορα μέσα ώς εδώ».\nΔεν είναι μικρό πράγμα, να είσαστε τόσες έδώ και μάλιστα από τόσα διαφορετικά μέρη της χώρας μας. Είμαστε λοιπόν καλεσμένοι από τόν Θεόν κι αυτά πρέπει να τα σκεπτώμεθα γεμάτοι ευγνωμοσύνη, μα και συναίσθηση πολλή. Σαν οπαδοί τού Χριστού μας πρέπει πάντα να φοράμε το μεγάλο σήμα Του κι αυτό το σήμα είναι ή Αγάπη. Την αγάπη ας έχωμε στό πρόσωπο τού Χριστού μας, τόσο άναγκαία γιά τή ζωή της ψυχής μας, σαν την άναπνοή. Γιά τούτο οι Πατέρες και με τόν άσίγητο παλμό της καρδιάς τους έκραζαν πλημμυρισμένοι από Αγάπη το όνομα τού Ιησού μας.\nΜα ή Αγάπη πρέπει ν’ απλώνεται και πρός τα δημιουργήματα τού Θεού μας, τα ζώα, τα δένδρα, τα λουλούδια, τα πουλιά και πρό παντός πρός το τελειότερο δημιούργημα τού Θεού τόν άνθρωπον, τόν άδελφόν μας τόν άνθρωπον.\nΕίμαστε λοιπόν οι καλεσμένοι τού Θεού, πού μέσα σε τούτη τή δύσκολη και πολυθόρυβη εποχή, ακούσαμε το κάλεσμά Του.\nΕμείς δεν τού είπαμε «άγρόν ήγόρασα», αλλά τρέξαμε και ήρθαμε κοντά Του έδώ στο μοναστήρι.\nΑυτό για τα χρόνια μας είναι κάτι το πολύ σπουδαίο. Λέγαν οι παλαιοί Πατέρες προφητικά, ακριβώς για την εποχή μας: Ότι στους ύστερους αμαρτωλούς καιρούς, εκείνοι πού θ’ αφήσουν τόν κόσμον και θα προσπαθούν να ζουν μια παρθενική και ενάρετη ζωή, θα έχουν τόν ίδιο μισθό με τούς Πατέρας της εποχής εκείνης, πού έκαναν τόσα ασκητικά και μαρτυρικά κατορθώματα. Γιατί, όταν δεις μερικά λουλουδάκια στη μέση τού χειμώνα με τούς βοριάδες και τα χιόνια, ας είναι και άτροφικά, σου κάνουν πιό πολύ εντύπωση και από εκείνα τα δροσάτα, πού βλέπεις την άνοιξη.\n+ Λοιπόν ας έχωμε την σκέψη μας, πώς μάς κάλεσε ό ίδιος ό Θεός στήν πνευματική ζωή, ό όποιος σήμερα δεν μάς ζητά και πολλά πράγματα.\n•*• Αγάπη ας προσπαθούμε ν’ άποκτήσουμε και μέσ’ από την Αγάπη ξεπετιέται και ή ταπείνωση και όλες οι αρετές. Και έτσι όταν προσπαθούμε να έχωμε την Αγάπη, θα χαίρεται ό Χριστός μας και πιο πολύ θα χαίρεται το αγαθό πνεύμα, ό Άγγελός μας, πού είχαμε την τιμή να λάβωμε από τόν Θεόν μας σαν φύλακα μαζί με τίς τόσες άλλες προστασίες Του».\nΌσον ό άνθρωπος άγαπά τόν Θεόν, τόσον έχει άγάπην και για τούς άνθρώπους. Τούς άγαπά σαν εικόνας Θεού με σεβασμόν, λεπτότητα και αγιασμόν.\n«Ό άνθρωπος πού άγαπά πνευματικώς, αισθάνεται προσευχόμενος, ότι εύρίσκεται εντός τού Θεού και τού αδελφού του. Επίσης λυπείτε, όταν δεν πορεύεται καλώς ό αδελφός του και προσεύχεται για την πρόοδόν του. Ούδέποτε άλλάσσει εκείνος πού έχει την χριστιανικήν Αγάπη».\nΉ δύναμις της αγάπης εν συνδυασμώ με την προσευχήν, τα μέγιστα συμβάλλει εις την επιστροφήν τού άπομακρυνθέντος από τόν Θεόν και την σωτηρίαν της ψυχής του. Ιδού και εν προκειμένω, ή συμβουλή τού άγιου Γέροντος:\n«Με την Αγάπη πρέπει να τόν συλλάβωμεν. Και θέλει Αγάπη πολλή. Όταν τόν συναντάτε, να τού παρουσιάζετε άγάπην πολλήν. Μεγάλη θλίψις γίνεται στον ούρανόν γι’ αυτόν τόν άνθρωπον και είναι φόβος να χαθή τελείως. Γι’ αυτό προσπαθήστε με Αγάπη και με σοβαρότητα να τόν φέρετε κοντά στον Χριστόν. Κάθε κίνησις πού δεν έχει προσευχή και Αγάπη δεν φέρει καλόν».\n«Ή μόνη μου σκέψις είναι, παιδιά μου, πώς ν’ άποκτήσετε μεταξύ σας ενότητα και Αγάπη. Να αγαπάτε τόν Χριστόν. Και όταν τόν άγαπήσετε με όλη σας την δύναμη, θα έλθη να κατοικήση μέσα σας. Και εγώ τότε δεν θα σάς άγαπώ μόνον σαν πατέρας, αλλά και θα σάς σέβωμαι σαν κατοικητήρια τού Χριστού. Και όχι μόνον εγώ θα σάς σέβωμαι, αλλά και οι πιο κακοί άνθρωποι θα σάς σέβωνται, όταν μέσα σας είναι ό Θεός».\n«Όταν έχετε Αγάπη, παιδιά μου, θα σάς χαρίση άγιασμό ό Θεός της άγάπης, ό όποιος πάντα την χάριν Του την στέλνει εκεί πού υπάρχει Αγάπη και ομόνοια. Ή χάρις του Αγίου Πνεύματος να μάς δίνη δύναμη, φωτισμό, ταπείνωση και Αγάπη. Τότε το κοινόβιό μας θα γίνη προαύλιο του Παραδείσου».\nΟι άγιοι βρήκαν την σκάλα του ουρανού. Μα εμείς δεν ξέρουμε να την βρούμε. Ή Αγάπη είναι ή σκάλα του ουρανού. Αγάπη στον Χριστό και τόν πλησίον. Στον Χριστόν με όλη την ψυχή και την καρδιά και στον πλησίον περισσότερη από ό,τι έχουμε στον εαυτό μας. Ή Αγάπη πρέπει να είναι ή μοναδική μας σκέψη, γιατί χωρίς αυτή όλα είναι νεκρά. Την Αγάπη εμείς έδώ στο κοινόβιο προ πάντων πρέπει να έχωμε και το μοναστήρι μας θα γίνη σαν τα παλιά μοναστήρια. Όταν έχωμε την τελείαν Αγάπη, θα βγάλομε και Αγίους».\n«Δεν μπορείτε σείς να έκδικηθήτε με την Αγάπη έκείνους, πού σάς πειράζουν;» έλεγε. Ή καλύτερη έκδίκησις είναι ή Αγάπη. Όταν ένα χαρακτήρα θέλης να τόν μεταβάλης, ή δύναμις αυτή πού μεταποιεί είναι ή Αγάπη».\n«Την Αγάπη την άκολουθεί ή ταπείνωση και ή υπακοή. Αυτά είναι τα κυριότερα γνωρίσματα του μοναχού. Άς παρακαλέσωμε τόν Θεόν, να μάς δώση Αγάπη, ταπείνωση και υπακοή -και πρόσθετε- αυτά να τα κρατήσετε για πάντα. Και τελειώνοντας: Ή Παναγιά να σάς βοηθή για να προχωρήτε στο τελειότερο, να σάς βλέπωμε και εμείς να χαιρώμεθα και να σάς παρακολουθούν οι Άγγελοι με Αγάπη».\n«Με την βοήθειαν του Θεού έντός ολίγου είσερχόμεθα εις την Αγίαν Τεσσαρακοστήν και πρέπει κάτι να άποκτήσωμεν αύτάς τάς αγίας ήμέρας, ιδίως την ταπείνωσιν και την Αγάπη, δύο αρετές, πού και αύτός ό Θεός τίς κράτησε στήν επί γης ζωήν Του. Με την σημαίαν της ταπεινώσεως έγεννήθη και εις τόν λόφον του Γολγοθά επάνω εις τόν Σταυρόν Του, την σημαίαν της άγάπης είχε. Θα είμεθα ευτυχείς εάν έπιτύχωμεν εις αυτό το σημείων της ταπεινώσεως και αγάπης».\n«Οι πνευματικοί σας αγώνες να φέρουν πάντα την σφραγίδα της ειλικρινούς αγάπης και ταπεινώσεως».\n«Να άναζωπυρούμε μέσα μας τα χαρίσματα τού Θεού και ιδίως την Αγάπη. Εμείς πού βάλαμε το ράσο και είμαστε στρατιώτες τού Χριστού -κι αυτό το κηρύξαμε παντού, στον κόσμο, στη γή, στον ουρανό και οι δαίμονες το πήραν είδηση ακόμη, πώς δηλαδή είμαστε στρατιώτες τού Χριστού -πρέπει όλες τις αρετές να έχωμε, μα προ πάντων την Αγάπη. Και δείγμα της αγάπης μας στο Χριστό είναι ή Αγάπη στον πλησίον. Αγάπη δηλαδή, όπως εκείνη πού έχομε στον εαυτό μας, να έχωμε και στον αδελφό μας. Όταν πονά ό αδελφός μας, να πονούμε πιο πολύ εμείς. Όταν υποφέρει, να ύποφέρωμεν και όταν άγάλλεται, να άγαλλώμεθα. Αυτό είναι Αγάπη. Όταν δεν έχωμε Αγάπη και πάνω να πάμε στον ουρανό δεν θα γνωρίζη ό ένας τόν άλλο, μα θα είμαστε σαν ξένοι κι από τούς γνωστούς μας κι από τόν Θεό. Λοιπόν ό Θεός να μάς βοηθήση ν’ άποκτήσωμε άληθινή Αγάπη. Όταν βλέπουμε κάποιο σφάλμα στον αδελφό μας, πρέπει να έπικαλούμεθα πρώτα τόν Χριστό πού είναι κοντά μας κι ας μην τόν παίρνωμεν είδηση, να λέμε το “Κύριε Ιησού Χριστέ”, κι έπειτα να πλησιάζωμε τόν αδελφό με πολλήν αγάπην και ειρήνην και τότε δεν είναι ποτέ δυνατόν να έλθη σύγχυση».\n«Είναι θαυμάσιον πράγμα, όταν βλέπη κανείς να συνδέωνται πρόσωπα με την άγάπην τού Χριστού».\n«Πόσον η Αγάπη τού Χριστού είναι θαυμασία! Αύτή θα ένωση τα πάντα και τόν κόσμον εις Παράδεισον θα μεταβάλη. Άς παρακαλέσωμεν τόν Χριστόν, να μάς δώση μέρος τι της αγάπης Του, διά να δυνηθώ- μεν να διέλθωμεν τόν τρικυμιώδη τούτον βίον και να φθάσωμεν εις τόν λιμένα της ειρήνης».\n«Έγώ, παιδί μου, γεννήθηκα για ν’ άγαπώ. Δεν με μέλλει αν είναι Τούρκοι, αν είναι μαύροι, αν είναι άσπροι. Έγώ στο πρόσωπο τού κάθε άνθρώπου βλέπω την εικόνα τού Θεού. Και γι’ αύτή την εικόνα τού Θεού είμαι έτοιμος να θυσιάσω τα πάντα».


IT SECURITY PRO: Περιοδικό για το Business IT και την ασφάλεια πληροφοριών! Τεχνικές & Εξοπλισμός Βιομηχανικής Κατασκοπίας | IT SECURITY PRO: Περιοδικό για το Business IT και την ασφάλεια πληροφοριών!\nΗ αλματώδης εξέλιξη της τεχνολογίας δίνει πλέον πρόσβαση σε πληθώρα ηλεκτρονικών συσκευών και εξαρτημάτων υποκλοπών, σε μεγέθη τόσο μικρά, που καθιστούν δύσκολο τον οπτικό εντοπισμό τους.\nΣε συνέχεια του προηγούμενου εισαγωγικού άρθρου για το θέμα της βιομηχανικής κατασκοπίας, στο παρόν τεύχος θα εστιάσουμε την προσοχή μας στις τεχνικές μεθόδους, τον εξοπλισμό και τα μέσα που χρησιμοποιούν οι «κατάσκοποι». Στο τρίτο άρθρο που θα ακολουθήσει σε επόμενο τεύχος, θα ολοκληρώσουμε το αφιέρωμα αυτό περιγράφοντας μη τεχνικούς τρόπους υποκλοπών αλλά και πώς μπορούμε να προστατευθούμε.\nΌπως έχουμε αναφέρει, οι πληροφορίες δεν βρίσκονται αποθηκευμένες μόνο στους υπολογιστές αλλά μεταδίδονται και από τα άτομα που τις γνωρίζουν, μέσα από συζητήσεις και τηλεφωνήματα. Έτσι υπάρχει μια σειρά διαφορετικών τύπων διατάξεων υποκλοπών, που σκοπό έχουν να καταγράψουν ήχο ή/και εικόνα και ενδεχομένως να εκπέμψουν την πληροφορία αυτή σε διαφορετικό σημείο (κοριοί). Η αλματώδης εξέλιξη της τεχνολογίας δίνει πλέον πρόσβαση σε πληθώρα ηλεκτρονικών συσκευών και εξαρτημάτων υποκλοπών, σε μεγέθη τόσο μικρά, που καθιστούν δύσκολο τον οπτικό εντοπισμό τους.\nΟι διατάξεις αυτές, ακριβώς λόγω του μικρού μεγέθους τους μπορεί να είναι κρυμμένες σε κάθε πιθανή τοποθεσία, ενσωματωμένες σε άλλα αντικείμενα ή ακόμα και «φορεμένες» πάνω σε ένα άτομο που έχει καταφέρει να εισχωρήσει στη συζήτηση. Στην Εικόνα 2 βλέπουμε μια ανδρική ζώνη που διαθέτει ενσωματωμένη μικροκάμερα. Υπάρχουν μάλιστα διάφορες μορφές καμερών-μικροφώνων, οι οποίες φιλοξενούνται σε γυαλιά ηλίου, στη γραβάτα, σε ένα κουμπί παλτού κ.ο.κ.)\nΜε «κοριούς» μπορεί να παγιδευθούν τηλέφωνα, οι χώροι των γραφείων, αίθουσες συσκέψεων κ.λπ. Έχουν βρεθεί τέτοιες διατάξεις ακόμα και σε καθίσματα αεροπλάνων στη διακεκριμένη θέση, όπως και σε ακριβά εστιατόρια όπου κατά τη διάρκεια επαγγελματικών δείπνων διευθυντικά στελέχη συζητούσαν σημαντικές συμφωνίες. Ειδικά για τα τηλέφωνα, η παρουσία ηλεκτρικής τάσης στο ίδιο το ζευγάρι καλωδίων επιτρέπει τη συνεχή και μακροχρόνια λειτουργία του πομπού χωρίς την ανάγκη αλλαγής μπαταριών (Εικόνα 3). Ας μην ξεχνάμε επίσης, παραδοσιακές μεθόδους όπως η επισύνδεση καλωδίων, όπου παράλληλα στο τηλέφωνο συνδέεται και ένα δεύτερο – είτε στην εισαγωγή της γραμμής είτε στον κατανεμητή του παρόχου (καφάο).\nΙδιαίτερα συνηθισμένη τεχνική είναι και η αποστολή κάποιου δώρου. Σαν σύγχρονος ΄΄δούρειος ίππος΄΄ το δώρο αυτό είναι παγιδευμένο με διάταξη υποκλοπής. Στην περίπτωση μάλιστα όπου το δώρο είναι ηλεκτρονική συσκευή, τότε εξασφαλίζεται και η συνεχής τροφοδοσία με ηλεκτρικό ρεύμα, ώστε η διάταξη υποκλοπής να συνεχίσει να δρα για πολύ καιρό! Υπάρχουν δεκάδες τέτοια προϊόντα (επιτραπέζιο ρολόι, ρολόι τοίχου, αριθμομηχανή κ.ο.κ.). Η ίδια η παροχή (πρίζα) εξάλλου, τόσο του τηλεφώνου όσο και του ρεύματος, διαθέτει αρκετό χώρο για να φιλοξενεί έναν τέτοιο «επισκέπτη» παρέχοντάς του άπλετη ισχύ.\nΩς προς τη λειτουργία τους, οι διατάξεις μπορεί να εκπέμπουν τα δεδομένα ή να τα αποθηκεύουν. Ένα απλό δημοσιογραφικό ψηφιακό καταγραφικό (ή εξειδικευμένες συσκευές όπως αυτές της Εικόνας 4) αποθηκεύει δεκάδες ώρες ομιλίας και μάλιστα ενεργοποιούμενο μόνο παρουσία ομιλίας, ώστε τελικά να παραμείνει στην τοποθεσία για αρκετές ημέρες πριν τελειώσει η μπαταρία του. Φυσικά, θα πρέπει να εξασφαλιστεί και ο τρόπος αφαίρεσής του από το χώρο, ώστε να ανακτηθούν τα δεδομένα. Άρα η χρήση καταγραφικού προϋποθέτει δεύτερη ή και περισσότερες «επισκέψεις».\nΤέλος είναι δυνατή η υποκλοπή ασύρματων εκπομπών (από WiFi δίκτυα και από κινητά και ασύρματα τηλέφωνα). Τόσο για τα WiFi όσο και για τα τις υποκλοπές από κινητά τηλέφωνα έχουμε ήδη αφιερώσει πολλές σελίδες σε προηγούμενα άρθρα του περιοδικού, οπότε δεν χρειάζεται να επεκταθούμε.\nΟι διατάξεις που εκπέμπουν έχουν το άμεσο πλεονέκτημα ότι οι πληροφορίες είναι διαθέσιμες άμεσα και δεν χρειάζεται να ξανα-υπάρξει πρόσβαση στο χώρο προκειμένου να αφαιρεθούν. Η εμβέλειά τους βέβαια είναι περιορισμένη. Για το λόγο αυτό, συχνά υπάρχει αναμεταδότης (ή σταθμός παρακολούθησης) σε κάποιο διπλανό γραφείο ή σε κάποιο αυτοκίνητο ακριβώς έξω από την τοποθεσία των υποκλοπών. Ιδιαίτερα αποτελεσματική για την επέκταση της εμβέλειας είναι η χρήση ενός τροποποιημένου κινητού τηλεφώνου, το οποίο ο κατάσκοπος θα κρύψει επιμελώς. Στην περίπτωση αυτή, το κινητό απαντάει αυτόματα και αθόρυβα στην προκαθορισμένη κλήση και αναμεταδίδει στην άλλη άκρη τα περιεχόμενα των συνομιλιών του χώρου. Άρα δεν υπάρχει πια ανάγκη χρήσης αναμεταδότη και το προϊόν της υποκλοπής είναι δυνατό να ληφθεί ακόμα και από άλλη χώρα, χιλιάδες χιλιόμετρα μακριά. Το μειονέκτημα τότε είναι το σχετικά μεγαλύτερο μέγεθος, αλλά και πάλι το κινητό μπορεί να είναι έντεχνα κρυμμένο μέσα σε κάποια μεγαλύτερη αθώα συσκευή. Υπάρχουν εξάλλου στην αγορά συσκευές αποκλειστικά για το σκοπό αυτό με αρκετά μικρό μέγεθος (χωρίς οθόνη – πληκτρολόγιο κ.λπ.). Στην Εικόνα 5 παρουσιάζεται ένα τέτοιο σύστημα με κάρτα SIM. Μεγάλο μειονέκτημά τους είναι ο πολύ περιορισμένος χρόνος λειτουργίας (λίγες ώρες)\nΑπό την άλλη πλευρά οι εκπομπές εντοπίζονται με χρήση εξειδικευμένου εξοπλισμού (π.χ. αναλυτή φάσματος) όπως θα δούμε στο επόμενο άρθρο. Για το λόγο αυτό υπάρχει ένας ιδιαίτερα ακριβός αλλά πολύ έξυπνος μηχανισμός. Αυτός καταγράφει τις ομιλίες όπως ένα ψηφιακό καταγραφικό, αλλά δεν τις εκπέμπει άμεσα. Αφού συλλέξει ικανό όγκο πληροφοριών, μετατρέπει τα δεδομένα σε ψηφιακό σήμα, το συμπιέζει και το εκπέμπει, πιθανώς κρυπτογραφημένο. Με τον τρόπο αυτό η εκπομπή σήματος δεν είναι συνεχής και έτσι ο εντοπισμός είναι εξαιρετικά δύσκολος (θα πρέπει π.χ. να παραμείνει ανιχνευτής στην περιοχή για πολλές ώρες). Το ίδιο δύσκολος είναι και ο εντοπισμός ενός πομπού ευρέος φάσματος (spread spectrum) που συνεχώς αλλάζει συχνότητα εκπομπής.\nΗ εγκατάσταση ενός ιδιαίτερα ευαίσθητου μικρόφωνου (Εικόνα 6) και η καλωδίωσή του σε διπλανό γραφείο είναι μια εύκολη λύση. Εντυπωσιακή είναι η χρήση αγώγιμου μαρκαδόρου (ή ασημομπογιάς). Η γραφή-ίχνος του μαρκαδόρου αυτού αποτελεί ένα αγώγιμο υμένιο (film), έναν αγωγό πρακτικά μηδενικού πάχους. Άρα είναι σε θέση να συνδέσει ένα μικρόφωνο, διατρέχοντας το μήκος ενός τοίχου. Φυσικά είναι απαραίτητος ο επαναχρωματισμός του τοίχου ώστε να καλυφθεί το ίχνος. Εξίσου αποτελεσματική μπορεί να είναι και η υποκλοπή από διπλανό χώρο μέσω του τοίχου, με στηθοσκόπιο ή με ένα απλό ποτήρι. Για τον επαγγελματία υπάρχουν μάλιστα εξελιγμένα ηλεκτρονικά «στηθοσκόπια» (μικρόφωνα επαφής τοίχου) για το σκοπό αυτό (Εικόνα 7).\nΆλλη κατηγορία μικροφώνων είναι τα κατευθυντικά μικρόφωνα, συνήθως παραβολικά (Εικόνα 8). Αυτά μπορούν να συλλέξουν ήχους από πολύ μεγάλη απόσταση, αλλά σε περιβάλλοντα με αυξημένα επίπεδα θορύβου όπως αυτά των πόλεων, η αποτελεσματικότητά τους είναι περιορισμένη.\nΠιο προχωρημένα «εργαλεία» μπορεί να είναι μια τροποποιημένη λάμπα πυρακτώσεως, της οποίας ο φωτισμός διαμορφώνεται από τη φωνή στο περιβάλλον, με μη αντιληπτό από το μάτι τρεμόπαιγμα. Με κατάλληλο εξοπλισμό οι αλλαγές της έντασης του φωτός μετατρέπονται και πάλι σε ήχο. Επίσης είναι δυνατή η υποκλοπή του ήχου από τις ανεπαίσθητες δονήσεις που προκαλεί στους υαλοπίνακες των παράθυρων του γραφείου. Η μετακίνηση αυτή λίγων μόνο μικρών του μέτρου, αλλάζει τη γωνία ανάκλασης μιας αόρατης υπέρυθρης ακτίνας LASER, το ίχνος της οποίας και πάλι μπορεί να αποδιαμορφωθεί σε ήχο. Και στην περίπτωση αυτή κάθε θόρυβος, όπως η κίνηση από τα διερχόμενα οχήματα στο δρόμο, μειώνει κατακόρυφα την αποτελεσματικότητα του συστήματος. Αναφέροντας τα οχήματα, ακόμα και ένα αυτοκίνητο ενδεχομένως να είναι παγιδευμένο τόσο για υποκλοπή ήχου όσο και για παρακολούθηση με διάταξη που μεταφέρει το στίγμα που λαμβάνει από το GPS. Στον κατάλογο των «εξωτικών» συσκευών περιλαμβάνονται επιπλέον και συσκευές υποκλοπής fax.\nΥποκλοπή είναι πιθανό να λάβει χώρα και χωρίς καμία επέμβαση. Στις οθόνες καθοδικού σωλήνα ήταν δυνατή η απομακρυσμένη επανασύνθεση του σήματος λόγω των ηλεκτρομαγνητικών εκπομπών (φαινόμενο van Eck-TEMPEST). Με τον ίδιο τρόπο γίνεται υποκλοπή σημάτων από καλώδια με επαγωγή. Στην Εικόνα 9 βλέπουμε ένα ειδικό επαγωγικό πηνίο το οποίο υποκλέπτει τηλεφωνικό σήμα χωρίς διακοπή της συνέχειας του κυκλώματος του τηλεφώνου, συλλαμβάνοντας μόνο τις διακυμάνσεις του ηλεκτρομαγνητικού πεδίου.\nΗ πηγή των δεδομένων, ο υπολογιστής\nΦτάνοντας στην «πηγή» των δεδομένων – τους υπολογιστές δηλαδή – και πάντα από την πλευρά του υλισμικού, συναντάμε ένα ιδιαίτερα έξυπνο κύκλωμα. Συνδέεται σε σειρά με το πληκτρολόγιο του υπολογιστή (αποτελώντας στην ουσία «μάτιση») και καταγράφει στην εσωτερική του μνήμη κάθε πάτημα πλήκτρου που πραγματοποιεί ο χρήστης στο πληκτρολόγιο (hardware key logger). Στην Εικόνα 10 παρουσιάζεται μία τέτοια συσκευή, η οποία τοποθετείται μεταξύ υπολογιστή και πληκτρολόγιου σε ελάχιστα δευτερόλεπτα. Υπάρχει έκδοση για τα παλαιότερα πληκτρολόγια τύπου PS/2 αλλά και για τα USB. Μετά από λίγες ώρες ή μέρες, η συσκευή αφαιρείται το ίδιο γρήγορα και εύκολα από τον υπολογιστή και συνδέεται στον υπολογιστή του «κατασκόπου». Εκεί, με τη βοήθεια συνθηματικού τα περιεχόμενα εμφανίζονται στο κατάλληλο πρόγραμμα. Περιττό να αναφερθεί ότι όλοι οι κωδικοί-συνθηματικά που πληκτρολογήθηκαν, όλα τα έγγραφα, λογιστικά φύλλα, email που συντάχθηκαν, βρίσκονται πλέον στα χέρια του κακοποιού. Μέχρι και τα λάθη που έγιναν φαίνονται και αυτά, αφού καταγράφεται ακόμα και το πάτημα του «backspace». Αν ο δράστης έχει περισσότερο χρόνο στη διάθεσή του, προλαβαίνει να εγκαταστήσει τον καταγραφέα εσωτερικά στο πληκτρολόγιο ή να αντικαταστήσει το πληκτρολόγιο με ένα ίδιου τύπου, ήδη παγιδευμένο.\nΌπως αναφέραμε στο προηγούμενο άρθρο, υπάρχουν δεκάδες τρόποι για τη μεταφορά των δεδομένων. Περιλαμβάνουν δισκέτες, μνήμες USB, CD/DVD, κινητά τηλέφωνα, MP3/4 players αλλά και τη χρήση δικτύου, (email, ftp, VPN πρόσβαση κ.λπ.). Υπενθυμίζουμε και πάλι το παράδειγμα της διαρροής εμπιστευτικών δεδομένων στο Wikileaks. Ο στρατιώτης Bradley Manning αποκάλυψε ότι αντέγραφε απόρρητα δεδομένα σε επανεγγράψιμα CD με τα οποία περνούσε χωρίς υποψίες από τον έλεγχο, με το πρόσχημα ότι περιείχαν μουσική της Lady Gaga!\nΣτο ίδιο μήκος κύματος, δεν πρέπει να ξεχνάμε πως όλα τα σύγχρονα μέσα ψηφιακής διασκέδασης διαθέτουν αποθηκευτική δυνατότητα πολλών Gigabytes. Έτσι, ψηφιακές κάμερες, ένα κινητό τηλέφωνο, μία παιχνιδομηχανή, ένας εκτυπωτής, ένα ρολόι καρπού και δεκάδες άλλα gadgets μπορούν να φιλοξενήσουν στη μνήμη τους χιλιάδες σελίδες εταιρικών μυστικών.\nΕκτός από ηλεκτρονικά δεδομένα, ο κατάσκοπος πιθανώς να υποκλέψει και πληροφορίες ήδη τυπωμένες σε χαρτί. Με την οπτική ανάλυση που διαθέτουν οι ψηφιακές φωτογραφικές μηχανές στις μέρες μας, αυτό είναι πανεύκολο και αρκεί η λήψη φωτογραφιών. Πιο εντυπωσιακό εργαλείο αποτελεί ένας φορητός μικρο-σαρωτής όπως αυτός στην Εικόνα 11. Σε μέγεθος μαρκαδόρου σαρώνει και αποθηκεύει στη μνήμη του πολλές σελίδες απόρρητων εγγράφων. Με περίσσιο θράσος εξάλλου, ο υποκλοπέας μπορεί να εκτυπώσει τα έγγραφα από τον εκτυπωτή του ίδιου του θύματος!\nΤέλος, ο ήχος μπορεί να μεταφέρεται με φυσικό τρόπο σε γειτονικούς κοντινούς χώρους, χωρίς τη χρήση εξοπλισμού, μέσα από κάποια οπή στον τοίχο, από τους αγωγούς εξαερισμού, τις καμινάδες, τις σωληνώσεις του συστήματος θέρμανσης κ.ο.κ. Είναι εντυπωσιακό το πώς αφιερώνουμε όλη μας την προσοχή σε ηλεκτρονικά μέσα υψηλής τεχνολογίας, τη στιγμή που κατασκευαστικές ατέλειες όπως λεπτοί τοίχοι ή έλλειψη μόνωσης είναι το μόνο που χρειάζεται για τη «διαρροή».\nΠροχωρώντας στο λογισμικό τα πράγματα γίνονται ακόμα πιο δύσκολα, αφού πλέον παύει να υπάρχει το φυσικό στοιχείο και η αποκάλυψή τους γίνεται μόνο με ψηφιακή διερεύνηση. Ένα πλήθος προγραμμάτων, ιών, δούρειων ίππων (Trojans) καραδοκεί για να υποκλέψει τα δεδομένα μας.\nΑντίστοιχα με τους καταγραφείς κτυπημάτων πλήκτρων που είδαμε πριν, υπάρχει και λογισμικό που επιτελεί τον ίδιο σκοπό. Αυτό μάλιστα είναι ικανό να φωτογραφίζει και την οθόνη σε τακτά χρονικά διαστήματα και να μεταφέρει σε πραγματικό χρόνο τη δραστηριότητα που λαμβάνει χώρα στον παγιδευμένο υπολογιστή. Πραγματικά, μια πολύ αποτελεσματική μέθοδος καταπολέμησης του καταγραφέα ο οποίος βασίζεται σε υλισμικό είναι η χρήση «εικονικών» πληκτρολογίων, όπου ο χρήστης πληκτρολογεί με τη βοήθεια του ποντικιού, επιλέγοντας τους χαρακτήρες που επιθυμεί. Προφανώς, αφού δεν χρησιμοποιεί τα πλήκτρα του πληκτρολογίου, ο καταγραφέας δεν μπορεί να αντιγράψει κάτι. Παρ’ όλα αυτά, η έκδοση που βασίζεται σε λογισμικό διαθέτει την ευφυΐα ώστε κάθε φορά που κάνουμε κλικ στο ποντίκι να λαμβάνει μία φωτογραφία-αποτύπωμα της οθόνης. Έτσι καταγράφεται άνετα ο κωδικός. Στην εικόνα 12 βλέπουμε στην αποτύπωση οθόνης ένα εικονικό πληκτρολόγιο, που όμως το κακόβουλο λογισμικό έχει εντοπίσει την επιλογή του πλήκτρου «3». Πιο προχωρημένες εκδόσεις είναι σε θέση να ενεργοποιήσουν το μικρόφωνο που πιθανά υπάρχει ή και την κάμερα, καθιστώντας τον ίδιο τον υπολογιστή έναν άριστο κοριό.\nΆλλες μορφές κακόβουλου λογισμικού επιτρέπουν την πλήρη, απομακρυσμένη πρόσβαση, χωρίς αυτό να γίνεται αντιληπτό από το χρήστη του υπολογιστή. Ο επιτιθέμενος έχει τη δυνατότητα να περιηγηθεί στα περιεχόμενα του σκληρού δίσκου και να αντιγράψει εύκολα ό,τι επιθυμεί, σαν να βρισκόταν ο ίδιος στο πληκτρολόγιο του υπολογιστή. Εξάλλου, όταν ο νόμιμος χρήστης του υπολογιστή δεν έχει καμία σχετική εκπαίδευση, πιθανό να χρησιμοποιηθούν ακόμα και προγράμματα απομακρυσμένης διαχείρισης τα οποία δεν κρύβουν την παρουσία τους και κάποιες εκδόσεις τους βρίσκονται εξ ορισμού εγκατεστημένες στα λειτουργικά συστήματα για την παροχή απομακρυσμένης βοήθειας.\nΕάν ο υπολογιστής είναι προστατευμένος με συνθηματικά, τότε ο υποκλοπέας θα προσπαθήσει να εκκινήσει τον υπολογιστή από ένα CD ή USB με χρήση περιορισμένου μεγέθους λειτουργικών συστημάτων, τα οποία δεν χρειάζονται σκληρό δίσκο και λειτουργούν εξ ολοκλήρου από το αφαιρούμενο μέσο (π.χ. live CD). Έτσι παρακάμπτονται ορισμένα μέτρα προστασίας και αποκτάται πρόσβαση στο δίσκο. Σε περίπτωση όπου και ο σκληρός δίσκος είναι κρυπτογραφημένος, αν ο κακοποιός έχει αρκετό χρόνο στη διάθεσή του, τότε ίσως επιχειρήσει να «κλωνοποιήσει» το δίσκο ώστε αργότερα να ανακτήσει το υλικό με τη βοήθεια προγραμμάτων κρυπτανάλυσης στις εγκαταστάσεις του. Συνήθως ο κατάσκοπος επιδιώκει να καλύψει τα ίχνη του, ώστε να έχει και μελλοντική πρόσβαση. Αν αυτό δεν είναι απαραίτητο, τότε απλούστατα θα αφαιρέσει το δίσκο για να τον πάρει μαζί του. Δεν είναι τυχαία η ύπαρξη φατνίων τα οποία κλειδώνουν!\nΦυσικά δεν λείπουν (δυστυχώς) και οι περιπτώσεις όπου ο υπολογιστής είναι τελείως απροστάτευτος, χωρίς καν συνθηματικό εισόδου (ή ο υποκλοπέας έχει αποσπάσει το συνθηματικό με άλλο τρόπο). Η αντιγραφή είναι τετριμμένη, εκτός και αν ο διαχειριστής έχει καταργήσει την πρόσβαση στα αφαιρούμενα αποθηκευτικά μέσα του υπολογιστή (π.χ. USB, CD). Για να είναι εξίσου αποτελεσματική η προστασία, θα πρέπει να έχει προβλεφθεί και η πιθανότητα της χρήστης του email για την αποστολή των δεδομένων ή κάποιας τοποθεσίας μεταφοράς δεδομένων μέσω web. Για τους λόγους αυτούς η χρήση ενός συστήματος DLP (Data Loss Prevention) είναι επιβεβλημένη. Το λογισμικό αυτό γνωρίζει ποια πληροφορία είναι διαβαθμισμένη και δεν επιτρέπει τη μεταφορά της εκτός υπολογιστή, με κανένα τρόπο.\nΚαι πάλι ο κατάσκοπος θα προσπαθήσει να αντιγράψει τα δεδομένα, φωτογραφίζοντας την ίδια την οθόνη του υπολογιστή! Για να καταφέρει μάλιστα να εντοπίσει τα αρχεία που περιέχουν τις πληροφορίες που θέλει, χρησιμοποιεί εξειδικευμένα προγράμματα αναζήτησης του σκληρού δίσκου, τα οποία μπορούν να βρουν λέξεις κλειδιά ή συγκεκριμένους τύπους αρχείων με διαφορετικά κριτήρια. Τα προγράμματα αυτά είναι πολύ πιο αποτελεσματικά και ταχύτερα από την απλή «Αναζήτηση» που διαθέτουν τα λειτουργικά συστήματα και χρησιμοποιούνται και από τις Διωκτικές αρχές για την εξαγωγή ψηφιακών πειστηρίων. Βέβαια και πάλι ο επιτιθέμενος πρέπει να έχει αρκετό χρόνο στη διάθεσή του. Αντίστοιχα θα αναζητήσει και για την παρουσία διαγραμμένων αρχείων, τα οποία πιθανώς περιείχαν εμπιστευτικά δεδομένα. Όπως είναι γνωστό, όταν διαγράφουμε ένα αρχείο τα δεδομένα που περιείχε παραμένουν στο δίσκο μέχρι η περιοχή που καταλαμβάνουν να επανεγγραφεί από κάποιο άλλο αρχείο.\nΒέβαια, λογισμικό δεν υπάρχει μόνο στους υπολογιστές. Όλες οι σύγχρονες ηλεκτρονικές συσκευές βασίζονται σε μικροεπεξεργαστές ή μικροελεγκτές που εκτελούν προγράμματα όπως και ο υπολογιστής. Για παράδειγμα, το “σκουλήκι-worm” Stuxnet που αναφέραμε και στο προηγούμενο άρθρο, βασίστηκε στην επίθεση σε συγκεκριμένα συστήματα ηλεκτρονικού ελέγχου (PLC).\nΑντίστοιχα, το τηλεφωνικό κέντρο μιας εταιρείας (μέσω του μικροεπεξεργαστή που το ελέγχει) είναι εφικτό να παγιδευτεί με την ενεργοποίηση ειδικού λογισμικού. Το λογισμικό αυτό μπορεί να αποτελεί μέρος των διαγνωστικών προγραμμάτων ή να είναι πλήρης εφαρμογή νόμιμης συνακρόασης. Συγκεκριμένος τύπος τηλεφωνικών κέντρων (με δυνατότητα εξυπηρέτησης χιλιάδων χρηστών) χρησιμοποιεί για παράδειγμα την εντολή “listen”. Τόσο απλά, ο διαχειριστής ζητάει τη συνακρόαση μεταξύ του τηλεφώνου του θύματος και μιας οποιασδήποτε άλλης συσκευής στο κέντρο. Έτσι το τηλέφωνο του Διευθύνοντος Συμβούλου μπορεί να παγιδευτεί και οι συνομιλίες του να κατευθύνονται και στο τηλέφωνο κάποιου υπαλλήλου, όπου καταγράφονται με χρήση ψηφιακού καταγραφέα. Εξάλλου είναι δυνατή και η μεταφορά της ομιλίας σε εξωτερική γραμμή, οπότε ο κακοποιός δεν χρειάζεται καν να βρίσκεται στην τοποθεσία της υποκλοπής. Είναι δυνατό επίσης να ενεργοποιηθεί από μακριά το μικρόφωνο ενός τηλεφώνου και έτσι να μεταφέρει τις συνομιλίες. Φανταστείτε για παράδειγμα τη συσκευή σε μια αίθουσα συσκέψεων. Φαίνεται σιωπηλή και αθόρυβη, μα ήδη είναι ενεργοποιημένη και μεταφέρει όλα τα μυστικά που συζητώνται σε κάποιον τρίτο. Αντίστοιχη επέμβαση είναι πιθανή και σε επίπεδο υλισμικού, με κατάλληλο κύκλωμα.\nΤέλος και για τα κινητά τηλέφωνα υπάρχει πληθώρα προγραμμάτων που έτσι και εγκατασταθούν, καθιστούν την υποκλοπή παιχνίδι. Ο κακοποιός είναι τότε σε θέση να αποσπάσει τον κατάλογο της συσκευής, να δει τα στοιχεία (αριθμό και ώρα) για τις εξερχόμενες και εισερχόμενες κλήσεις, να διαβάσει τα εισερχόμενα και εξερχόμενα μηνύματα. Πιο προχωρημένες εκδόσεις επιτρέπουν και την παγίδευση του περιβάλλοντος. Την ώρα δηλαδή που έχουμε το κινητό τηλέφωνο στο γραφείο μας, ο κακοποιός ενεργοποιεί σιωπηλά το μικρόφωνό του και υποκλέπτει τις συνομιλίες στο χώρο. Φυσικά και οι συνομιλίες που πραγματοποιούμε μπορούν να υποκλαπούν. Όταν δεχόμαστε ή πραγματοποιούμε μία κλήση στο κινητό, το πρόγραμμα μπορεί να ενημερώνει τον υποκλοπέα και αυτός με μια απλή κλήση παρεμβαίνει στη συνομιλία ως «συνομιλητής». Ευτυχώς, επειδή η λειτουργία αυτή βασίζεται στην υπηρεσία της τριμερούς επικοινωνίας υπάρχει ένας διακριτικός τόνος που ακούγεται σε τακτά χρονικά διαστήματα, οπότε ο χρήστης θα υποψιαστεί ότι κάτι περίεργο συμβαίνει.\nΌπως είδαμε στο σημερινό άρθρο, διατάξεις που παρουσιάζονταν σε ταινίες κατασκοπίας και ξεπερνούσαν τη σφαίρα της φαντασίας λίγες δεκαετίες πριν (James-Bond, Επικίνδυνες Αποστολές κ.λπ.) αποτελούν πλέον υπαρκτή πραγματικότητα. Το πιο ανησυχητικό είναι ότι το κόστος τους είναι τώρα ιδιαίτερα μικρό (ακόμα και 20 ευρώ είναι αρκετά για μια πλήρως λειτουργική διάταξη!) και η διάθεσή τους στην αγορά σχετικά εύκολη. Η ανίχνευση από την άλλη πλευρά, απαιτεί πολλαπλά ακριβότερο εξοπλισμό και εξειδίκευση, ιδιαίτερα στην περίπτωση που έχουν χρησιμοποιηθεί εξελιγμένες διατάξεις.\nΣτο τρίτο άρθρο της σειράς για τη βιομηχανική κατασκοπία θα αναλύσουμε τις μη τεχνικές μεθόδους υποκλοπών. Επίσης θα δούμε τρόπους προστασίας σε τεχνικό και μη επίπεδο, παρουσιάζοντας μάλιστα και παραδείγματα-φωτογραφίες από την εμπειρία του συγγραφέα σε έργα ανίχνευσης υποκλοπών. Τέλος, θα εξετάσουμε και τις δυνατότητες προστασίας που παρέχουν τα διπλώματα ευρεσιτεχνίας και η κατοχύρωση επαγγελματικών μυστικών. Τελικά, η κατασκοπία αλλά και η παραβίαση ιδιωτικότητάς δεν είναι πλέον υπόθεση μόνο των «μεγάλων», αλλά χτυπάει και τη «δική μας πόρτα». Οφείλουμε λοιπόν να είμαστε όλοι σε εγρήγορση!


Το βιβλίο του Κωνσταντίνου Μπατσιόλα φωτίζει άγνωστες πτυχές της λατινοκρατίας στη Θεσσαλονίκη | Πηγή Παιδείας\nHome ΑΠΟΨΗ Το βιβλίο του Κωνσταντίνου Μπατσιόλα φωτίζει άγνωστες πτυχές της λατινοκρατίας στη Θεσσαλονίκη\nΤο βιβλίο του Κωνσταντίνου Μπατσιόλα φωτίζει άγνωστες πτυχές της λατινοκρατίας στη Θεσσαλονίκη\nΟ Κωνσταντίνος Μπατσιόλας γεννήθηκε το 1979 και κατάγεται από τη Χαλάστρα Θεσσαλονίκης. Είναι συζευγμένος και έχει δύο κόρες,. Ζει στη Θεσσαλονίκη, όπου και δραστηριοποιείται επαγγελματικά ως φιλόλογος εργαζόμενος στην ιδιωτική εκπαίδευση. Έχει σπουδάσει Ιστορία-Εθνολογία (Δ.Π.Θ.), Θεολογία (Α.Π.Θ) και έχει πραγματοποιήσει μεταπτυχιακές σπουδές στην εκκλησιαστική ιστορία (Α.Π.Θ). Είναι Υποψήφιος Διδάκτορας Εκκλησιαστικής Ιστορίας στη Θεολογική Σχολή του Α.Π.Θ. Γνωρίζει Αγγλικά και Ιταλικά. Έχει παρακολουθήσει διάφορα σεμινάρια και έχει συμμετάσχει σε διάφορα επιστημονικά συνέδρια στους τομείς της Ιστορίας, της Θεολογίας και των ΜΜΕ. Στη γενέτειρά του Χαλάστρα έχει αναπτύξει έντονη κοινωνικοπολιτική δραστηριότητα με συμμετοχή σε τοπικούς συλλόγους και στην τοπική αυτοδιοίκηση. Παράλληλα, έχει πραγματοποιήσει ομιλίες για ζητήματα ιστορικά και ήταν μέλος της οργανωτικής επιτροπής του Λαϊκού Πανεπιστημίου Δήμου Δέλτα. Έχει αρθρογραφήσει σε διάφορα περιοδικά (έντυπα και ηλεκτρονικά), και είναι συντάκτης σε διάφορες ιστοσελίδες. Είναι συγγραφέας του βιβλίου “Η Θεσσαλονίκη κατά τη Λατινοκρατία” που εκδόθηκε το 2019 από τις εκδόσεις “Μέθεξις”.\nΠώς γεννήθηκε η ιδέα του βιβλίου σας “Η ΘΕΣΣΑΛΟΝΙΚΗ ΚΑΤΑ ΤΗ ΛΑΤΙΝΟΚΡΑΤΙΑ” κύριε Μπατσιόλα; Πείτε μας λίγα πράγματα για το περιεχόμενο του.\nΤο βιβλίο μου «Η Θεσσαλονίκη κατά τη Λατινοκρατία, Οι επιστολές του Πάπα Ιννοκεντίου Γ΄ προς τη λατινική κοινότητα της Θεσσαλονίκης» είναι στην ουσία η μεταπτυχιακή μου εργασία που εκπόνησα στο τμημα Θεολογίας της Θεολογικής Σχολής του Α.Π.Θ. με επιβλέπουσα καθηγητρία την κυρία Ευαγγελία Αμοιρίδου.\nΜετά την Άλωση της Κωνσταντινούπολης από τους Βενετούς και τους Σταυροφόρους τον Απρίλιο του 1204 και τη συνακόλουθη κατάλυση της Βυζαντινής Αυτοκρατορίας, στη Θεσσαλονίκη ιδρύθηκε ένα βραχύβιο βασίλειο από τον Βονιφάτιο μαρκήσιο του Μομφερά, ο οποίος ήταν ο επικεφαλής της Σταυροφορίας. Στην αρχική έρευνα διαπίστωσα ότι λίγες πληροφορίες υπάρχουν για το βασίλειο αυτό και με παρότρυνση της κυρίας Αμοιρίδου άρχισε τη μελέτη των επιστολών του πάπα Ιννοκεντίου Γ΄ που σχετίζονται με τη Θεσσαλονίκη. Στην πορεία της διερεύνησης διαπίστωσα με έκπληξη ότι τόσο για τον ίδιο τον πάπα Ιννοκέντιο Γ΄ όσο και για τη Λατινοκρατία/Φραγκοκρατία υπάρχουν μελέτες και συγγράμματα, για τη Θεσσαλονίκη έχουν γραφεί πολύ λίγα. Ειδικά οι επιστολές του Ιννοκεντίου που σχετίζονται άμεσα ή έμμεσα με τη Θεσσαλονίκη δεν έχουν υποστεί διεξοδική μελέτη, ανάλυση και σχολιασμό. Κάπως έτσι ξεκίνησε η συστηματική μελέτη των επιστολών και η εκπόνηση της μεταπτυχιακής μου εργασίας, η οποία μετά τη δημόσια υποστήριξη και αξιολόγησή της, πήρε το δρόμο του τυπογραφείου σε συνεργασία με τον εκδοτικό οίκο «Μέθεξις».\nΤο βιβλίο χωρίζεται σε τέσσερα κεφάλαια. Το πρώτο κεφάλαιο αναφέρεται την προσωπικότητα, τη ζωή και το έργο του πάπα Ιννοκεντίου Γ΄, ενός ποντίφηκα που θεωρείται ο σημαντικότερος των μεσαιωνικών χρόνων. Στο δεύτερο κεφάλαιο σε αδρές γραμμές σκιαγραφώ το πολιτικό πλαίσιο της λατινοκρατίας στη Θεσσαλονίκη καθώς και τις εξελίξεις στο εκκλησιαστικό πεδίο κατά τα πρώτα χρόνια της κυριαρχίας των λατίνων στον ελλαδικό χώρο. Στο τρίτο κεφάλαιο, που είναι και το εκτενέστερο σχολιάζονται διεξοδικά οι επιστολές του πάπα Ιννοκεντίου Γ΄ προς τη λατινική κοινότητα της Θεσσαλονίκης. Το τέταρτο, και πιο σύντομο, κεφάλαιο σχολιάζονται επιδερμικά επιστολές του Ιννοκεντίου προς λατίνους της Θεσσαλονίκης, αλλά τα ζητήματα που θίγονται δεν αφορούν στην πόλη μας.\nΠοιοι είναι οι άνθρωποι που σας έχουν επηρεάσει και κατά πόσο έχουν συμβάλει στη συγγραφή του βιβλίου σας;\nΌπως, προανέφερα, το βιβλίο μου βασίζεται στη μεταπτυχιακή μου εργασία. Κατά πρώτο λόγο, οι παρατηρήσεις, τα σχόλια και η καθοδήγηση της κυρίας Αμοιρίδους ήταν καθοριστικά για την εκπόνηση της μελέτης μου. Κατά δεύτερον λόγο συνέβαλαν τα μέγιστα και οι παρατηρήσεις και τα σχόλια των συνεξεταστών καθηγητών, του κυρίου Βαλαή και της κυρίας Κυριατζή.\nΒέβαια, η μελέτη και η συγγραφή απαιτούσαν και τη στήριξη της οικογένειας μου. Η συμπαράσταση και η υπομονή της συζύγου μου Φωτεινής είναι ίσως η πιο σημαντική βοήθεια από όλες.\nΌπως γνωρίζουμε είστε εκπαιδευτικός, θα μπορούσε το βιβλίο σας να “διδαχτεί” με σύγχρονο παιδαγωγικό τρόπο στα σημερινά σχολεία χωρίς τη στείρα αποστήθιση των ιστορικών κειμένων όπως έχουμε συνηθίσει;\nΤο βιβλίο μου είναι μία εξειδικευμένη ιστορική μελέτη, που υποθέτω, δύσκολα θα μπορούσε να έχει ένα ρόλο ως σύγγραμμα στη δευτεροβάθμια εκπαίδευση. Η λεπτομερής και διεξοδική ανάλυση σε αρκετά σημεία μάλλον το καθιστά ακατάλληλο για τους έφηβους μαθητές της μέσης εκπαίδευσης. Βέβαια, μπορεί να χρησιμεύσει στον εκπαιδευτικό είτε ως προς την αξιοποίηση των πηγών είτε ως προς την επιστημονική μεθοδολογία που ακολουθώ. Βέβαια, αξιοποιώντας την ευκαιρία που δίνεις θα ήθελα να σχολιάσω ότι ο τρόπος που διδάσκεται η ιστορία και ιδιαίτερα ο τρόπος που εξετάζεται στις πανελλαδικές εξετάσεις – εκεί τα παιδιά είναι υποχρεωμένα να παπαγαλίσουν δεκάδες σελίδες- είναι επιεικώς απαράδεκτος‧ ξεπερασμένος, παρωχημένος, μεσαιωνικός. Δεν μαθαίνεται έτσι η ιστορία. Έτσι, τα παιδιά μισούν, απεχθάνονται την ιστορία και την ιστορική επιστήμη. Η ιστορική επιστήμη πρώτα από όλα απαιτεί κριτική ματιά στα γεγονότα και όχι στείρα απομνημόνευση των γεγονότων. Ειδικά τώρα με το διαδίκτυο, τα παιδιά αξιοποιώντας το κινητό τους τηλέφωνο, μπορούν να βρουν όποια πληροφορία θέλουν οποιαδήποτε στιγμή. Είναι όμως σε θέση αυτή την πληροφορία να την αξιολογήσουν, να την αξιοποιήσουν, να την επεξεργαστούν κριτικά και να τη μετουσιώσουν σε Γνώση; Προτιμώ να το θέσω ως ερώτημα και όχι ως κατάφαση. Σίγουρα ο ψιττακισμός στον οποίο εθίζονται δεν τους κατευθύνει προς τα εκεί.\nΠόσο δύσκολο είναι τελικά να συγγράψει κανείς ένα ιστορικό- εκκλησιαστικό βιβλίο; Ποιες ήταν όμως πρακτικά οι δυσκολίες που αντιμετωπίσατε;\nΣίγουρα οι δυσκολίες είναι πολλές και διαφορετικές. Στην ιστορική επιστήμη, τουλάχιστον, για να γράψει κάποιος θα πρέπει πρώτα να διαβάσει πολύ, να μελετήσει πολύ. Για να γράψεις για μία ιστορική περίοδο θα πρέπει πρώτα από όλα να μάθεις τα πάντα (ή σχεδόν τα πάντα στο μέτρο του εφικτού) για εκείνη την περίοδο. Οι πρωταγωνιστές θα πρέπει να γίνουν πρόσωπα της καθημερινής σου ζωής…Απαιτείται δηλαδή η σε βάθος και πλάτη διερεύνηση της εκάστοτε εποχής. Και προφανώς θα πρέπει να διαβάσεις πολλά που μπορεί να μη σχετίζονται άμεσα με το θέμα που μελετάς, αλλά σίγουρα φωτίζουν πολλές και διάφορες πτυχές της προς έρευνα ιστορικής περιόδου. Για παράδειγμα, συνηθίζω, στα διαβάσματά μου να συμπεριλαμβάνω και τα ιστορικά μυθιστορήματα, όχι με τη λογική ότι θα τα αξιοποιήσω στην ίδια την έρευνα ή τη βιβλιογραφία, αλλά θα μου δώσουν ένα κλίμα, μία ατμόσφαιρα για την εποχή (όταν βέβαια είναι καλογραμμένα). Με άλλα λόγια χρειάζεται κάποιος να διαβάσει πολύ περισσότερα βιβλία και μελέτες από αυτά που στο τέλος θα αξιοποιήσει στη βιβλιογραφία του. Επίσης, θα πρέπει πάντα να βλέπει με κριτικό μάτι τόσο τις πρωτογενείς πηγές της εποχής όσο και τη νεότερη βιβλιογραφία – όλοι κάνουν σφάλματα ή αβλαψίες. Και σίγουρα ο ιστορικός ως επιστήμονας θα πρέπει να βγάλει από μέσα του όποιο συναίσθημα όταν καταπιάνεται με τα γεγονότα και να είναι, όσο είναι δυνατόν, δεν θα πω αντικειμενικός (γιατί η αντικειμενικότητα ή υποκειμενικότητα απαιτεία πολύ μεγάλη κουβέντα), αλλά τουλάχιστον αποστασιοποιημένος ως θεατής.\nΌσον αφορά στα πεδίο το εκκλησιαστικό…αυτό σημαίνει ένα επιπρόσθετο φορτίο βιβλιογραφίας και διαβάσματος…Για παράδειγμα εξοικείωση με την ορολογία, με τα εκκλησιαστικά αξιώματα, με την εκκλησιαστική γλώσσα, τις ιδιαίτερες αντιλήψεις των ανθρώπων της εποχής κ.ο.κ.\nΤέλος, μια ιδιαίτερη δυσκολία που αντιμετώπισα ήταν η γλώσσα που ήταν γραμμένες οι επιστολές του Ιννοκεντίου! Δηλαδή τα εκκλησιαστικά λατινικά του 13ου αιώνα! Ο Ιννοκέντιος έστειλε συνολικά περισσότερες από 5.000 επιστολές σε πολλούς και διάφορους παραλήπτες σε όλη την Ευρώπη. Κάποιες από αυτές τις επιστολές (π.χ. που σχετίζονται με την Αγγλία) έχουν μεταφραστεί σε σύγχρονες γλώσσες, π.χ. αγγλικά ή γαλλικά. Όμως, καμία από τις επιστολές που σχετίζονται με τη Θεσσαλονίκη δεν έχει μεταφραστεί σε σύγχρονη γλώσσα. Γι’ αυτό και μέσα στο βιβλίο ο αναγνώστης θα βρει και μία περίληψη της κάθε επιστολής που μελετάται.\nΓιατί να επιλέξει κανείς το συγκεκριμένο βιβλίο;\nΤο βιβλίο παρά το γεγονός ότι είναι μία εξειδικευμένη μελέτη, δεν απευθύνεται μόνο στον ειδικό ερευνητή. Πιστεύω ότι ο φιλομαθής και φιλίστορας αναγνώστης θα μπορέσει να ανακαλύψει μέσα στο βιβλίο αρκετές πληροφορίες για τον πάπα Ιννοκέντιο, για την περίοδο της Λατινοκρατίας στον ελλαδικό χώρο και, κυρίως, πολλές πληροφορίες για την πόλη της Θεσσαλονίκης στο σύντομο χρονικά διάστημα που οι Λατίνοι ήταν κυρίαρχοι (1204-1224). Προσπαθώ, κι ελπίζω να το πετυχαίνω, με το βιβλίο μου να αναδείξω πολλές αφώτιστες και άγνωστες πτυχές της ιστορίας της Θεσσαλονίκης. Όπως όλοι μας θα κριθούμε από τους αναγνώστες.\nΘεωρώ τον εαυτό μου ένα αναπόσπαστο κομμάτι της «Πηγής Παιδείας» και την «Πηγή Παιδείας» ένα αναπόσπαστο κομμάτι της καθημερινότητας μου. Πραγματικά αισθάνομαι περήφανος που από τα πρώτα βήματα της «Πηγής Παιδείας» εντάχθηκα στην ομάδα και, όσο μπορώ, στηρίζω κι εγώ το σάιτ και την πρωτεργάτρια του, την Ευαγγελία Τζιάκα.\nΘα θέλαμε να σε ευχαριστήσουμε πολύ Κωνσταντίνε για αυτή την τόσο αληθινή συνέντευξη που μας παραχώρησες στο «Πηγή Παιδείας» και εγώ προσωπικά για το χρόνο σου και την προθυμία σου. Σου ευχόμαστε ολόψυχα κάθε προσωπική και επαγγελματική επιτυχία, να συνεχίσεις να βάζεις το δικό σου “λιθαράκι” στο ιστορικό, συγγραφικό και εκπαιδευτικό περιβόλι.\nPrevious articleΑπό τους Los niños del mango στο Tree School (Ισπανία)\nNext articleΈρευνα Πηγή Παιδείας: Οι χώρες που πλήττονται από τον κορωνοϊό. Οι νεκροί και τα θύματα σε όλον τον πλανήτη


Guwahati - Ξενοδοχεία: 718 φθηνές προσφορές ξενοδοχείων στην πόλη Guwahati, Ινδία\nΞενοδοχεία στην τοποθεσία Guwahati\nΨάξτε και συγκρίνετε ξενοδοχεία στην τοποθεσία Guwahati από εκατοντάδες ταξιδιωτικές σελίδες για να εξοικονομήσετε χρήματα\nGuwahati, Assam, Ινδία\nΔημοφιλή ξενοδοχεία στην τοποθεσία Guwahati\nNational Highway 37 Gotanagar, Guwahati, Ινδία\n8,5 χλμ. από το κέντρο της πόλης, Guwahati\nΤο Radisson Blu Hotel Guwahati βρίσκεται στην πόλη Guwahati και παρέχει δωρεάν ασύρματο ίντερνετ στους κοινόχρηστους χώρους. Επιπλέον, διαθέτει σάουνα, express άφιξη / αναχώρηση και ανοιχτή εξωτερική πισίνα.\nPlot no 45/46 Baruah Road, Guwahati, Ινδία\n3,4 χλμ. από το κέντρο της πόλης, Guwahati\nΔιαθέτοντας υπηρεσία μεταφοράς προς το Αεροδρόμιο Guwahati, καθώς και δωρεάν Wi-Fi, το ξενοδοχείο είναι μια άνετη βάση στην πόλη Guwahati. Παρέχει διαμονή 4 αστέρων και κλιματιζόμενα δωμάτια.\n613, Mahapurush Srimanta Sankardev Road, Guwahati, Ινδία\n9,7 χλμ. από το κέντρο της πόλης, Guwahati\nΤο Vivanta Guwahati βρίσκεται στην πόλη Guwahati και εξασφαλίζει 5άστερη διαμονή, ενώ έχει και σάουνα και ανοιχτή εξωτερική πισίνα. Οι επισκέπτες έχουν επίσης πρόσβαση σε δωρεάν Wi-Fi και πάρκινγκ.\nΚαι τα 718 ξενοδοχεία στην τοποθεσία Guwahati\nGuwahati - Συμβουλές για κράτηση ξενοδοχείου\nGuwahati - Μέση τιμή:\nΕμφάνιση και των 718 ξενοδοχείων\n9,7 χλμ. από το κέντρο της πόλης, Guwahati, AS, Ινδία\n8,5 χλμ. από το κέντρο της πόλης, Guwahati, AS, Ινδία\nΤα φθηνότερα ξενοδοχεία στην τοποθεσία Guwahati, Assam\nΤιμές ξενοδοχείων - Guwahati\nΠού να μείνετε - Guwahati\nGuwahati - Συχνές ερωτήσεις για ταξίδια\nGuwahati - Ποια είναι τα καλύτερα ξενοδοχεία;\nΗ περιοχή Guwahati φιλοξενεί πολλά ξενοδοχεία με εξαιρετική βαθμολογία, ένα εκ των οποίων είναι το Radisson Blu Hotel Guwahati με βαθμολογία 8,5. Άλλοι εξαιρετικοί χώροι διαμονής στην περιοχή Guwahati είναι το D.D Lodge και το Novotel Guwahati Gs Road.\nGuwahati - Πόσο κοστίζει ένα ξενοδοχείο;\nΗ μέση τιμή των ξενοδοχείων στην περιοχή Guwahati είναι περίπου 31€ το βράδυ τις τελευταίες 3 ημέρες.\nGuwahati - Πόσο κοστίζει ένα φθηνό ξενοδοχείο;\nΟι χρήστες της HotelsCombined βρήκαν φθηνά ξενοδοχεία στην περιοχή Guwahati από 5€ το βράδυ τις τελευταίες 3 ημέρες.


Μάθετε γερμανικά με ταχύρρυθμα μαθήματα, γρήγορα και πολύ αποτελεσματικά (2021)!\nΓερμανικά- Ειδική ορολογία\nΓερμανικά με βίντεο\nΓερμανικά για μετανάστευση\nΓερμανικά για εστίαση και τουρισμό\nΓερμανικά για φλερτ\nΓερμανικά για περιβάλλον και φύση\nΤεστ κατάταξης στα γερμανικά\nΔωρεάν λεξικό γερμανικών\n«Μάθετε γερμανικά πολύ πιο γρήγορα απ' ότι με τις συνηθισμένες μεθόδους εκμάθησης – Μόνο με 17 λεπτά διαβάσματος την ημέρα!»\nΗ πρώτη σας συζήτηση στα γερμανικά θα είναι εφικτή μετά από 4 ώρες – μιλήστε με ευχέρεια μια γλώσσα σε 50 ώρες – για υπολογιστή, Smartphone και Tablet.\nΓι'αυτό αυτά τα μαθήματα γερμανικών είναι διαφορετικά από τα υπόλοιπα:\nΜε τη μοναδική μέθοδο εκμάθησης μακροχρόνιας μνήμης δεν θα ξεχάσετε ποτέ ξανα τα γερμανικά.\nΤο μάθημα σας διδάσκει γερμανικά σαν αυτόματος πιλότος.\nΈχει σχεδιαστεί έτσι ώστε να είναι πολύ εύκολο για εσάς και να μάθετε αυτόματα γερμανικά.\nΚαθημερινά θα βρίσκετε ακόμη μεγαλύτερο κίνητρο, ώστε να συνεχίζετε μέχρι το τέλος να μαθαίνετε γερμανικά.\nΟι πιο σημαντικές λέξεις στα γερμανικά:\nΜέσω της μοναδικής μεθόδου εκμάθησης μακροπρόθεσμης μνήμης, Θα μάθετε γερμανικά μέσα σε πολύ σύντομο χρονικό διάστημα και θα μπορείτε με ευχέρεια να κάνετε μια συζήτηση στα γερμανικά.\nΣτην ομάδα κοινού διαβάσματος της 17 Minute Languages μπορείτε να ανταλλάξετε απόψεις με τους υπόλοιπους μαθητές γερμανικών και να κάνετε καινούριες φιλίες με άτομα που θα έχετε κοινά ενδιαφέροντα.\nΑυτά περιλαμβάνουν τα μαθήματα γερμανικών:\nΜε τα μαθήματα γερμανικών για αρχάριους θα μάθετε βασικό λεξιλόγιο 1300 λέξεων και φτάνετε γρήγορα στο επίπεδο A1/A2 του Ευρωπαϊκού Πλαισίου Αναφοράς Ξένων Γλωσσών.\nΑν επιλέξετε το πλήρες πακέτο εκμάθησης γερμανικών, μαθαίνετε περισσότερες από 5000 λέξεις και φτάνετε στο επίπεδο Γ1/Γ2.\nΤο λεξιλόγιο και όλα τα κείμενα έχουν ηχογραφηθεί από φυσικούς ομιλητές γερμανικών σε στούντιο:\nΤο βασικό πακέτο εκμάθησης γερμανικών ανανεώθηκε πλήρως το 2021.\nΠαραγγείλτε το μάθημα των γερμανικών »\nΈτσι θα προχωρήσετε πολύ γρήγορα με την εκμάθηση γερμανικών:\nΤο λεξιλόγιο είναι κατάλληλα εικονογραφημένο και έχει ηχογραφηθεί σε στούντιο από επαγγελματίες ομιλητές γερμανικών – δεν θα ακούσετε έτοιμη φωνή από τον υπολογιστή όπως στους υπόλοιπους παρόχους πακέτων ξένων γλωσσών στο διαδίκτυο.\nΤαυτόχρονα θα μπορέσετε ακόμη μια φορά να ακούσετε το λεξιλόγιο στα γερμανικά και να το επαναλάβετε.\nΠολύ σύντομα θα μπορέσετε μέσω αυτού του μαθήματος να μιλάτε τέλεια γερμανικά..\nΘα σας είναι πολύ εύκολο να σχηματίσετε ολοκληρωμένες προτάσεις και θα σας φανεί πολύ διασκεδαστικό να συνομιλείτε στα γερμανικά.\nΠαραγγείλτε το μάθημα γερμανικών και ξεκινήστε απευθείας να μαθαίνετε »\nΘα βελτιώσετε τις πιθανότητές σας στην εργασία γιατί θα μπορείτε να μιλάτε άπταιστα γερμανικά.\nΤώρα θα έχετε τη δυνατότητα να εργαστείτε όποτε το επιθυμείτε στην Γερμανία.\nΠοιος ξέρει, ίσως μιλάει ο έρωτας της ζωής σας γερμανικά!\nΟ/Η σύντροφός σας θα είναι περήφανος/η για σας, αν βελτιώσετε τα γερμανικά σας!\nΔιευρύνετε ταξιδεύοντας στην Γερμανία τους ορίζοντές σας.\nΑν μιλάτε γερμανικά, αυτό το ταξίδι θα είναι μια αξέχαστη εμπειρία:\nΑν μιλάτε γερμανικά, θα μπορείτε να προσανατολιστείτε στην Γερμανία χωρίς κανένα πρόβλημα.\nΜπορείτε να βλέπετε ταινίες στα γερμανικά!\nΠόσο μεγάλη ευχαρίστηση προσφέρει η ανάγνωση ενός βιβλίου στα γερμανικά!\nΗ μέθοδος μακροχρόνιας μνήμης των γερμανικών βασίζεται στα τελευταία αποτελέσματα των ερευνών σχετικά με την εκμάθηση λεξιλογίου.\nΜαθαίνετε από την αρχή όλο το λεξιλόγιο των γερμανικών και το επαναλαμβάνετε συστηματικά, μέχρι να αποθηκευτεί στη μακροσχρόνια μνήμη σας.\nΜε αυτή τη μέθοδο μαθαίνετε όλο το λεξιλόγιο του μαθήματος γερμανικών.\nΟι ημερήσιες ασκήσεις σας στα γερμανικά:\nΜε τη βοήθεια πολυάριθμων και πρωτοποριακών μεθόδων μαθαίνετε και επαναλαμβάνετε το λεξιλόγιο στα γερμανικά, μέχρι να αποθηκευτεί στην μακροπρόθεσμη μνήμη σας.\nΠολύ σύντομα θα μπορείτε χωρίς πρόβλημα, να διαβάσετε βιβλία στα γερμανικά ή να βλέπετε ταινίες χωρίς υπότιτλους στα γερμανικά.\nΜε τη βοήθεια της εξάσκησης στο σχηματισμό των προτάσεων μαθαίνετε να σχηματίζετε προτάσεις στα γερμανικά.\nΈτσι θα έχετε μια γρήγορη και έγκυρη καθοδήγηση για το σχηματισμό των προτάσεων στα γερμανικά.\nΕδώ θα μάθετε να κλίνετε τα σημαντικότερα ρήματα καθώς επίσης τον σχηματισμό και την εφαρμογή των χρόνων στα γερμανικά.\nΈχετε τη δυνατότητα να πληκτρολογήσετε τις δικές σας λέξεις καθώς και τη σημασία τους στα γερμανικά.\nΗ γραμματική στα γερμανικά:\nΜε τη βοήθεια εύκολων ενοτήτων γραμματικής, θα διδαχθείτε τη γραμματική στα γερμανικά σε βάθος και συστηματικά.\nΠαραγγείλτε το μάθημα γερμανικών και ξεκινήστε αμέσως »\nΕκεί μπορείτε επίσης να βρείτε μια ή έναν παρτενέρ από τη γερμανία και να βοηθάτε δίνοντας κίνητρα ο ένας τον άλλον.\nΕπίσης μπορείτε να κάνετε ενδιαφέρουσες φιλίες με τους υπόλοιπους μαθητές γερμανικών ή με άλλους ανθρώπους από τη γερμανία.\nΑυτό το μάθημα θα σας δίνει καθημερινά κίνητρο να μαθαίνετε και θα μάθετε σαν σίφουνας να μιλάτε με ευχέρεια γερμανικά.\nΓια να γνωρίζετε πάντα, σε ποιο επίπεδο βρίσκονται οι γνώσεις των γερμανικών σας, έχουμε ενσωματώσει λεπτομερή στατιστικά στο μάθημα σας.\nΕννοείται πως έχουμε επίσης φροντίσει ώστε να μάθετε την γερμανική γραμματική.\nΜαθαίνετε γερμανικά 32,9% γρηγορότερα μέσω της Superlearning μουσικής\nΘα έχετε χαλαρώσει εντελώς, θα πάρετε βαθιά αναπνοή και θα μπορέσετε να συγκεντρωθείτε πλήρως στο λεξιλόγιο των γερμανικών.\nΘα μπορέσετε να συγκεντρωθείτε για περισσότερη ώρα στο μάθημα των γερμανικών, απ' ότι χωρίς τη μουσική της Superlearning, καθώς δεν θα σας αποσπάται η προσοχή τόσο εύκολα.\nΜπορείτε να ακούτε τη μουσική της Superlearning ανεξάρτητα από το μάθημα των γερμανικών, όταν θέλετε για παράδειγμα να συγκεντρωθείτε στη δουλειά σας.\nΌλα το λεξιλόγιο και όλοι οι διάλογοι ηχογραφήθηκαν σε στούντιο από φυσικούς ομιλητές από τη Γερμανία.\nΤα κείμενα και οι φράσεις έχουν δημιουργηθεί από γλωσσολόγους μαζί με φυσικούς ομιλητές από τη Γερμανία.\nΜε αυτό το μάθημα για αρχάριους μαθαίνετε γερμανικά, όπως ομιλούνται στην πραγματικότητα από φυσικούς ομιλητές από τη Γερμανία.\nΤα δύο κύρια πρόσωπα αγοράζουν εισιτήρια για το τρένο στα γερμανικά.\nΤους διαλόγους μπορείτε να τους διαβάσετε στα ελληνικά ή στα γερμανικά, εκτυπώσετε ή ν' ακούσετε μ' ένα κλικ. Με τις ηχογραφήσεις αυτού του μαθήματος αποκτάτε μία καλή αίσθηση για τον ήχο της ξένης γλώσσας.\nΜε αυτό το μάθημα μαθαίνετε να γράφετε γερμανικά χωρίς λάθη.\nΚαι τα 42 κείμενα είναι ηχογραφημένα από φυσικούς ομιλητές από την Γερμανία.\nΟ Παύλος είναι διακοπές. Συναντάει τη Άννα.\nΓεια σου! Με λένε Παύλος.\nΧαίρω πολύ. Με λένε Άννα.\nΑπό την Γερμανία. Γεννήθηκα στην Βερολίνο.\nΟ Παύλος πεινάει και διψάει.\nΤο σπίτι του Παύλος\nΟ Παύλος και η Άννα μιλάνε για το διαμέρισμα του Παύλος.\nΟ Παύλος γράφει ένα γράμμα στον αδερφό του.\nΤη λένε Άννα και είναι από Αμβούργο.\nΟ Παύλος προσκάλεσε την Άννα. Θα ήθελε να πάει μαζί του στους γονείς του.\nΟ Παύλος καλεί τον αριθμό της ενοικίασης αυτοκινήτων.\nΜε μια ξεχωριστή εξάσκηση των ρημάτων, μαθαίνετε πως κλίνονται τα σημαντικότερα ρήματα καθώς και το σχηματισμό και τη χρήση των χρόνων στα γερμανικά.\nΑν καταφέρετε και μάθετε αυτά, τότε θα έχετε ήδη μάθει τη σημαντικότερη γραμματική στα γερμανικά:\nΘα μπορείτε χωρίς πρόβλημα να κατανοείτε το νόημα των προτάσεων και να κάνετε με αυτοπεποίθηση τις πρώτες συζητήσεις σας στα γερμανικά.\nΔείτε εδώ πως σχηματίζονται οι τύποι των ρημάτων στα γερμανικά:\nΠαραγγείλτε τώρα το μάθημα γερμανικών »\nΜπορείτε να χρησιμοποιήσετε το μάθημα των γερμανικών σε όλες τις συσκευές σας και κατά την εκμάθηση να εναλλάσσετε τις συσκευές όποτε θέλετε.\nΚάντε εξάσκηση στα γερμανικά στο μετρό ή στο λεωφορείο από το iPhone σας ή από το Android κινητό σας.\nΜαζί με το λογισμικό εκμάθησης γερμανικών θα λάβετε και ένα ακουστικό υλικό στα γερμανικά.\nΜπορείτε να ακούσετε την εξάσκηση λεξιλογίου των γερμανικών από το κινητό σας ή να το αφήσετε να παίζει αυτόματα στον υπολογιστή σας.\nΜε την εξάσκηση λεξιλογίου μαθαίνετε γερμανικά ακούγοντας τα παράλληλα με κάποια άλλη δραστηριότητα, π.χ.:\nΌλο το λεξιλόγιο και όλα τα κείμενα τα διαβάζουν μεγαλόφωνα φυσικοί ομιλητές από τη Γερμανία.\n... για το μάθημα των γερμανικών\nΤο μάθημα των γερμανικών είναι ένα διαδικτυακό μάθημα, το οποίο μπορείτε να χρησιμοποιήσετε σε όλους τους περιηγητές, στο κινητό, στο Tablet ή στον υπολογιστή σας.\nΕπιπλέον λαμβάνετε ένα ακουστικό υλικό, μέσω του οποίου θα μπορείτε ανεξάρτητα από το διαδικτυακό μάθημα, να ακούτε και να επαναλαμβάνετε το λεξιλόγιο των γερμανικών, όταν είστε για παράδειγμα στο αυτοκίνητο.\nΤα βασικά μαθήματα των γερμανικών περιλαμβάνουν 1300 λέξεις, αυθεντικά κείμενα και διαλόγους, μια αναλυτική γραμματική και αμέτρητες μεθόδους εκμάθησης, μέσω των οποίων μαθαίνετε με διασκεδαστικό τρόπο τη γλώσσα.\nΑν επιλέξετε να αποκτήσετε το πλήρες πακέτο εκμάθησης γερμανικών, θα μάθετε γύρω στις 5000 λέξεις και θα φτάσετε στο επίπεδο Γ2.\nΜια ξεχωριστή εξάσκηση ρημάτων σας δείχνει την κλίση και την εφαρμογή των χρόνων στα γερμανικά.\nΕπίσης όλο το λεξιλόγιο και τα κείμενα έχουν ηχογραφηθεί από επαγγελματίες ομιλητές γερμανικών:\nΜπορώ να δοκιμάσω δωρεάν το μάθημα των γερμανικών;\nΠόσο καιρό θα χρειαστώ μέχρι να μάθω γερμανικά;\nΈπειτα από 3 ώρες μελέτης θα μπορείτε να κάνετε μια συζήτηση και μετά από 50 μαθησιακές ώρες θα μιλάτε γερμανικά με ευχέρεια.\nΚαι αν αργότερα καταφέρετε να βλέπετε έστω για μια ώρα ταινίες ή σειρές στα γερμανικά, θα δείτε ακόμη γρηγορότερα αποτελέσματα.\nΜε τα βασικά μαθήματα γερμανικών φτάνετε το επίπεδο A1+A2 του Κοινό Ευρωπαϊκό Πλαίσιο Αναφοράς για τις Γλώσσες:\nΜαζί με τα γερμανικά μεσαίου επιπέδου (γερμανικά για προχωρημένους) φτάνετε στο επίπεδο B1+B2 του Κοινού Ευρωπαϊκού Πλαισίου Αναφοράς για τις Γλώσσες.\nΑν επιλέξετε το πλήρες πακέτο εκμάθησης γερμανικών, θα φτάσετε στο επίπεδο Γ2.\nΣε ποιες συσκευές μπορώ να χρησιμοποιήσω το μάθημα των γερμανικών;\n... για την παραγγελία του μαθήματος γερμανικών\nΈχω περαιτέρω ερωτήσεις σχετικά με το μάθημα γερμανικών!\nΣυνοψίζουμε για ακόμη μια φορά τι περιλαμβάνουν τα βασικά μαθήματα γερμανικών:\nΜάθετε περισσότερες από 1300 λέξεις με τη μοναδική μέθοδο εκμάθησης μακροχρόνιας μνήμης και αποκτήστε ένα σταθερό βασικό λεξιλόγιο στα γερμανικά.\nΑν επιλέξετε το πλήρες πακέτο εκμάθησης γερμανικών θα μάθετε περισσότερες από 5000 λέξεις.\nΜε την εξάσκηση στα ρήματα, που θα σας παρουσιάζεται ούτως ή άλλως στα πλαίσια των ημερησίων ασκήσεων, μαθαίνετε την κλίση, τους χρόνους και την εφαρμογή των πιο συνηθισμένων ρημάτων στα γερμανικά.\nΜε τη βοήθεια στο σχηματισμό των προτάσεων θα σας παρουσιάζονται σαν παιχνίδι οι προτάσεις στα γερμανικά.\nΓρηγορότερα απ' ότι φαντάζεστε θα είστε σε θέση να σχηματίζετε σωστές φράσεις στα γερμανικά.\nΣτην ομάδα κοινής εκμάθησης της 17 Minute Languages θα μπορέσετε να γνωρίσετε καινούρια άτομα που μαθαίνουν την ίδια γλώσσα με εσάς, να ανταλλάξετε απόψεις και να αναπτύξετε φιλίες με φυσικούς ομιλητές από τη γερμανία.\nΠλήρης ανανεωμένη έκδοση-Το μάθημα γερμανικών έχει ανανεωθεί πλήρως το 2021.\nΠρόκειται για ένα λογισμικό εκμάθησης μέσω του οποίου καταφέρνετε σε απίστευτα γρήγορο χρονικό διάστημα να μάθετε γερμανικά και ταυτόχρονα να διασκεδάσετε.\nΜέσω της μεθόδου εκμάθησης μακροπρόθεσμης μνήμης και τις κατάλληλες ημερήσιες ασκήσεις μαθαίνετε γερμανικά σε χρόνο ρεκόρ.


Στον Ολυμπιακό και επίσημα ο Καρσελά!\nΠαίκτης του Ολυμπιακού είναι και επίσημα ο Μεχντί Καρσελά, ο οποίος ανακοινώθηκε από τους ερυθρολεύκους, χωρίς να γίνονται γνωστές οι λεπτομέρειες της συμφωνίας. Τι λένε οι πληροφορίες.\n«Η ΠΑΕ Ολυμπιακός ανακοινώνει την απόκτηση του ποδοσφαιριστή Μεχντί Καρσελά».\nΟ Καρσελά είναι το 6ο μεταγραφικό απόκτημα των πρωταθλητών μετά τους Εμενίκε, Ταχτσίδη, Ρισβάνη, Κούτρη και Σισέ.\nΗ ΠΑΕ Ολυμπιακός δεν έδωσε στη δημοσιότητα τη διάρκεια του συμβολαίου του, ούτε και το ποσό που δαπανήθηκε για τη μεταγραφή του από την Γρανάδα. Οι πληροφορίες, πάντως, κάνουν λόγο για τριετές συμβόλαιο έναντι 2.5εκ. ευρώ , με το 25% να πηγαίνει στην Μπενφίκα που διατηρεί τπο σχετικό ποσοστό μεταπώλησης.\nΟ Μαροκινός αναμένεται να ενσωματωθεί άμεσα στην ομάδα που βρίσκεται για προετοιμασία στο Βέλγιο.


Οργανώνοντας μαζί με τα παιδιά το χρόνο μελέτης τους | paidevo.gr | parents\n← Επιστροφή στο %s Έρευνα: Δείτε σε ποιες χώρες τα παιδιά μελετούν περισσότερο!\nΈτσι θα βοηθήσετε το παιδί σας που έχει χαμηλή αυτοεκτίμηση! →\nΟργανώνοντας μαζί με τα παιδιά το χρόνο μελέτης τους\nΚαταχωρήθηκε στις Μάρτιος 3, 2015 από τον/την Paidevo\nΤου Θεόδωρου Μπαρή, Προϊσταμένου Επιστημονικής – Παιδαγωγικής Καθοδήγησης Π/θμιας Εκπ/σης Περ/κής Δ/νσης Εκπ/σης Δ. Ελλάδας\nΟι μαθητές, στην προσπάθειά τους να ανταποκριθούν στις απαιτήσεις του σχολείου, χρειάζεται καθημερινά να διεκπεραιώνουν στο σπίτι διάφορες εργασίες που τους ανατίθενται από τους δασκάλους τους. Επισημαίνουμε εξαρχής ότι οι κατ’ οίκον εργασίες υπόκεινται σε συγκεκριμένες αρχές και δεν μπορούν να υπερβαίνουν συγκεκριμένο χρόνο ενασχόλησης από τους μαθητές.\nΩς εκ τούτου, πολλοί γονείς, προκειμένου να βοηθήσουν τα παιδιά τους στις σχολικές τους υποχρεώσεις εμπλέκονται στην καθημερινή τους μελέτη. Όμως, σε αυτήν την προσπάθειά τους, συχνά βρίσκονται αντιμέτωποι με διάφορες αντιδράσεις των μικρών ή και λίγο μεγαλύτερων παιδιών τους, που εκδηλώνονται με αποφυγή της μελέτης, αναβολές και διαμαρτυρίες.\nΕπιπλέον, η έλλειψη χρόνου και το απαιτητικό πρόγραμμα όλων των μελών της οικογένειας επιδεινώνουν την κατάσταση, καθιστώντας πολλές φορές την καθημερινή μελέτη μία ιδιαίτερα αγχωτική διαδικασία, τόσο για τα παιδιά όσο και για τους γονείς.\nΌμως, αν δεν εκτιμήσουμε σωστά τις αντιδράσεις των παιδιών μας, είναι πιθανόν να μην μπορέσουμε να τα βοηθήσουμε και να δημιουργήσουμε προβλήματα στις σχέσεις με αυτά, στερώντας τους τη χαρά που προσφέρει η κατάκτηση της γνώσης.\nΤι συνήθως παρατηρείτε:\nΤο παιδί δεν κάνει εργασίες χωρίς εσάς.\nΤα παιδιά που χρειάζονται τη βοήθεια των άλλων για να διεκπεραιώσουν τις εργασίες τους δεν έχουν εμπιστοσύνη στον εαυτό τους για να εργαστούν αυτόνομα και χρειάζονται υποστήριξη. Η υποστήριξη αυτή μπορεί να εμπεριέχει:\n«Ενίσχυση» προηγούμενων επιτυχημένων εμπειριών.\nΌταν ελέγχουμε τις εργασίες δίνουμε έμφαση σ’ αυτές που έγιναν σωστά.\nΑν ανατίθενται στο παιδί εργασίες πιο δύσκολες ή περισσότερες απ’ όσες μπορεί να κάνει, συζητάμε με τον εκπαιδευτικό το πρόβλημα.\nΤο παιδί προσπαθεί, με διάφορες δικαιολογίες, να αποφύγει τη μελέτη.\nΘα πρέπει να διαπιστώσουμε την αιτία της αποφυγής.\nΚάνουμε μια συμφωνία με το παιδί για τους κανόνες που πρέπει να τηρούνται σε σχέση με τη μελέτη. Το παιδί να αναλάβει την ευθύνη για τη διεκπεραίωση των εργασιών του.\nΒοηθάμε το παιδί να θέτει μικρούς βραχυπρόθεσμους στόχους, οι οποίοι σταδιακά θα επεκτείνονται. Διάλειμμα και ενθάρρυνση μετά την επίτευξη του στόχου.\nΕνισχύουμε και επιβραβεύουμε την κατάλληλη συμπεριφορά κατά τη μελέτη και αποφεύγουμε την εμπλοκή σε συγκρούσεις, γκρίνιες και απειλές.\nΤο παιδί δεν καταλαβαίνει τις εργασίες.\nΑναγκαία η ανάπτυξη ενός συστήματος επικοινωνίας ανάμεσα στους γονείς και τον εκπαιδευτικό.\nΟρισμός από τον εκπαιδευτικό ενός βοηθού (κάποιο μέλος της οικογένειας) για τις κατ’ οίκον εργασίες.\nΕάν το παιδί συναντά δυσκολίες στην κατανόηση της γραπτής έκφρασης, προσπαθούμε με άλλο τρόπο επικοινωνίας (π.χ. γραφικό ή ακουστικό).\nΜειώνουμε τις πληροφορίες υπογραμμίζοντας τα σημαντικά σημεία.\nΖητάμε από το παιδί να διαβάσει δυνατά τις οδηγίες ή να μας τις εξηγήσει πριν προχωρήσει.\nΤο παιδί αναβάλλει μέχρι την τελευταία στιγμή να ξεκινήσει τη μελέτη του.\nΕπιλέγουμε μαζί με το παιδί ένα ευχάριστο μέρος για μελέτη.\nΣυμφωνούμε ένα πρόγραμμα και μια ρουτίνα για τη μελέτη.\nΖητάμε από το παιδί να κάνει μια λίστα με τα καθήκοντα που έχει να κάνει. Θέτει προτεραιότητες.\nΠαρέχουμε την κατάλληλη επίβλεψη.\nΜπορούμε να περιορίσουμε τον αριθμό των ευχάριστων για το παιδί δραστηριοτήτων μέχρι να ολοκληρωθεί ένας μέρος ή το σύνολο των εργασιών.\nΤο ενδιαφέρον του παιδιού μπορεί να αυξηθεί αν θέσουμε στόχους για ολοκλήρωση μιας εργασίας σε συγκεκριμένο χρόνο. Παροχή επιπλέον κινήτρου.\nΤο παιδί χρειάζεται πολύ χρόνο για να ολοκληρώσει τη μελέτη του.\nΜπορεί να οφείλεται σε διάσπαση προσοχής, στη δυσκολία ή μη κατανόηση της εργασίας, σε ανία. Σε αυτή την περίπτωση οι γονείς συνήθως καταφεύγουν στο στενό έλεγχο του παιδιού.\nΤο πρώτο βήμα για να σπάσει αυτός ο κύκλος είναι να εστιάσουμε την προσοχή μας στις θετικές πλευρές της συμπεριφοράς του παιδιού παρά στις αρνητικές.\nΕνισχύουμε το παιδί με επιδοκιμασία και αμοιβές όταν εκδηλώνει την κατάλληλη συμπεριφορά.\nΕνθαρρύνουμε το παιδί να δουλέψει για μεγαλύτερα διαστήματα μόνο του θέτοντας στόχους (χρόνου ή παραγωγής έργου). Αμοιβή μετά την επίτευξη του στόχου. Βαθμιαία αύξηση της ανεξάρτητης εργασίας.\nΑποφεύγουμε να μπούμε σε μια διαδικασία γκρίνιας και προστριβών.\nΔεν επιτρέπουμε επιθυμητές δραστηριότητες (π.χ. τηλεόραση, τηλέφωνο ή επίσκεψη σε φίλους) μέχρι να επιτευχθούν οι στόχοι που τέθηκαν.\nΤο παιδί βιάζεται και κάνει λάθη απροσεξίας.\nΖητάμε από το παιδί να υπογραμμίζει σημαντικές λέξεις ή φράσεις στις οδηγίες.\nΤονίζουμε ότι πρέπει να κάνει τις εργασίες του όσο καλύτερα μπορεί και όχι όσο πιο γρήγορα μπορεί.\nΕκπαιδεύουμε το παιδί να ελέγχει μόνο του τις εργασίες του ελέγχοντας για λάθη στην ακρίβεια, στην τάξη, στην ορθογραφία, στους υπολογισμούς, κ.τ.λ. Παρέχουμε προνόμια όταν έχει κάνει ικανοποιητική δουλειά.\nΌταν τα λάθη οφείλονται σε ανεπαρκή κατανόηση ή ικανότητα, προσφέρουμε την κατάλληλη βοήθεια.\nΣυνοψίζοντας, όταν πιστεύουμε ότι η καρδιά μας βρίσκεται στο ίδιο μήκος κύματος με εκείνη του παιδιού μας, όταν ξέρουμε πως νιώθουμε ό,τι νιώθει εκείνο, τότε βιώνουμε Ενσυναίσθηση, που αποτελεί το θεμέλιο λίθο της συναισθηματικής αγωγής.\nΑν μπορούμε να παραμείνουμε δίπλα στο παιδί μας βιώνοντας αυτό το συναίσθημα, ακόμα κι αν μερικές φορές είναι δύσκολο ή άβολο, τότε μπορούμε να προχωρήσουμε στο επόμενο βήμα, το οποίο εστιάζει στην αξιοποίηση των συναισθηματικά φορτισμένων στιγμών ως μια ευκαιρία για την οικοδόμηση εμπιστοσύνης και την παροχή καθοδήγησης.\n«Ο νους δεν είναι σκεύος για να το γεμίζουμε αλλά φωτιά να την ανάβουμε»\nΣτοιχεία σοκ για την σοβαρή κρίση στην ελληνική οικογένεια\nΑσκήσεις που έχουν αρνητικές επιδράσεις στην ανάπτυξη των παιδιών\nΗ κρίση χτυπάει και τους μαθητές της Θράκης – κινητοποιούνται οι πολίτες!\nΠαιδιά και γονείς ανάμεσα σε τοίχους\nΜόνος και αβοήθητος ο σύλλογος συνδρόμου Down Ελλάδος!\nΗ μέδουσα της Βόρειας Εύβοιας που έκανε τον δύτη να κολλήσει μαζί της!\nΚαινοτόμες τεχνολογίες κατά του καρκίνου


Εκκενώσεις Βόθρων Υμηττός, ΠΑΝΙΤΣΑΣ Αποφρακτική\nΕκκενώσεις Βόθρων Υμηττός: Στην εταιρεία αποφράξεων και εκκενώσεων ΠΑΝΙΤΣΑΣ ΑΠΟΦΡΑΚΤΙΚΗ προσφέρουμε φθηνές τιμές και άριστες υπηρεσίες 24h από 50€.\nΑποφράξεις Υμηττός, Εκκενώσεις Βόθρων Υμηττός, ΠΑΝΙΤΣΑΣ Αποφρακτική\nΑποφράξεις Υμηττός, Εκκενώσεις Βόθρων Υμηττός, ✅Vothros24 Panitsas\nΑποφράξεις Υμηττός, Εκκένωση Βόθρου Υμηττός: Για όλες τις Εκκενώσεις Βόθρων Υμηττός στην εταιρεία μας Vothros24 Panitsas θα έχετε τον τέλειο συνεργάτη όλο το χρόνο και τις αργίες!\nΑπόφραξη κάθετης υδρορροής Υμηττός από: 50€\nΑπόφραξη κεντρικής αποχέτευσης Υμηττός: 60€ - 80€\nΆντληση υδάτων Υμηττός από: 120€\nΑπολυμάνσεις Υμηττός από: 50€\nΠλύσιμο Βόθρου Υμηττός από: 150€\nΓιατί Οικονομικές ✅Εκκενώσεις Βόθρων Υμηττός από μόνο ✅70€?\nΓιατί στις ✅Εκκενώσεις Βόθρων Υμηττός να προτιμήσω εσάς?\nΠοια πλεονεκτήματα έχετε για ✅Εκκενώσεις Υμηττός?\nΠολλά πλεονεκτήματα μας καθιστούν την καλύτερη εταιρεία και στις Εκκενώσεις Υμηττός αλλά και σε όλη την Αττική.\nΘέλω φθηνές τιμές για ✅Αποφράξεις Υμηττός\nΟι φθηνές τιμές στις αποφράξεις Υμηττός της εταιρείας μας κυμαίνονται ανάλογα με πολλές παράμετρες: Χρόνος που έχει παρέλθει από την τελευταία συντήρηση ή κακοτεχνία προηγούμενου συνεργείου. Δυστυχώς διαπιστώνεται καθημερινά ότι "ξεφυτρώνουν" πολλοί επίδοξοι αλλοδαποί ως επί το πλείστον "αποφραξάδες". Εδώ είμαστε να αντιμετωπίσουμε κάθε ζημιά που έχουν προκαλέσει στο δίκτυο υδρορροών σας, είτε στο κάθετο είτε στο οριζόντιο. Αν, τώρα, η απόφραξη συνδυάζεται και με ✅εκκένωση βόθρου, τότε θα σας κάνουμε την καλύτερη συνδυαστική προσφορά. Ωστόσο οι παράμετροι θα είναι πλέον ο όγκος κυβικών που έχει ο βόθρος "ονομαστική χωρητικότητα", ο χρόνος που έχει παρέλθει από το τελευταίο άδειασμα, κα.\nΠροσφορές Μήνα και Τιμές για Αποφράξεις Υμηττός και Εκκενώσεις Βόθρων\nΧάρτης Εκκενώσεις βόθρων στον Υμηττό\nΥπηρεσίες Εκκένωσης Βόθρων - Υμηττός


Έρευνα για τους καλύτερους και χειρότερους εραστές του κόσμου - Σε ποια θέση βρίσκονται οι Έλληνες | Pronews\nΜια πρόσφατη μελέτη που πραγματοποιήθηκε και δημοσιεύθηκε στο OnePoll.com και την βρετανική Telegraph, έρχεται να ρίξει «φως» σχετικά με τους καλύτερους και χειρότερους εραστές ανά τον κόσμο. Άραγε, σε ποια θέση βρίσκονται οι Έλληνες;\nΝα σημειωθεί πως για την εν λόγω έρευνα, ρωτήθηκαν 15.000 γυναίκες από 20 χώρες, οι οποίες διαμόρφωσαν τον παγκόσμιο χάρτη των προτιμήσεων σε ερωτικούς συντρόφους.\nΌπως προέκυψε από την έρευνα, πρώτοι στη λίστα με τους χειρότερους εραστές έρχονται οι Γερμανοί, γιατί «μυρίζουν», ενώ οι δεύτεροι χειρότεροι είναι οι Άγγλοι γιατί «βαριούνται».\nΌσο για τους Έλληνες, έρχονται στην 6η θέση των χειρότερων εραστών γιατί τους χαρακτηρίζουν πολύ «χαδιάρηδες»\nΑναλυτικά οι λίστες όπως τις δημοσιεύει η βρετανική Telegraph:


Ο πλήρης οδηγός για κάθε γαμήλιο dress code\nΑπλά τα πράγματα. Εκτυπώνεις αυτό το κείμενο και το κολλάς στον τοίχο.\nΓράφει: Πωλίνα Φράγκου 02 Αυγούστου 2019\nΈνα dress code για κάθε γάμο φαντάζει καλή ιδέα. Ειδικά από τη στιγμή που έχεις βρεθεί στην άβολη φάση να είσαι καλεσμένος και να μην έχεις ιδέα τι να φορέσεις. Γι' αυτό και βάζουμε τέλος σε αυτή τη σύγχυση, μια και καλή, με την βοήθεια της εμπειρογνώμονος Myka Meier, που αποκωδικοποιεί κάθε στυλ. Διαβάζεις, μαθαίνεις, κερδίζεις τις εντυπώσεις.\nΕπίπεδο επισημότητας: Πολύ υψηλό. Ενδεχομένως το πιο formal που υπάρχει.\nΟρισμός: Κυριολεκτικά, χρειάζεται να φορέσεις λευκή γραβάτα.\nΤο κοστούμι: Ένα βραδινό tailcoat (σακάκι ή παλτό με μακριά ουρά) και παντελόνι. Σκέψου το σαν σμόκιν, αλλά πιο κομψό.\nΤα αξεσουάρ: Όπως και το πουκάμισο, όλα πρέπει να είναι λευκά. Θα χρειαστείς οπωσδήποτε και μανικετόκουμπα. Και ένα καλογυαλισμένο δερμάτινο παπούτσι.\nΕπίπεδο επισημότητας: Υψηλό.\nΟρισμός: Το επίσημο παραδοσιακό σμόκιν.\nΤο κοστούμι: Το σμόκιν, μαύρο και άσπρο, με το λευκό επίσημο πουκάμισο, το μαύρο- tuxedo κοστούμι, το παπιγιόν ή η γραβάτα.Φοριέται τόσο σε κόκκινο χαλί, όσο και σε ένα event σε εξωτερικό χώρο, ακριβώς όπως ο γάμος.\nΤα αξεσουάρ: Αν και το tuxedo συνοδεύεται συνήθως από παπιγιόν, μπορείς να το πλαισιώσεις με μια straight γραβάτα. Επίσης, χρειάζονται μανικετόκουμπα. Γιλέκο επιτρέπεται, αλλά φυσικά μόνο σε μαύρο ή blue black. Όσον αφορά τα παπούτσια πρέπει να είναι μαύρα και καλογυαλισμένα. Τα βελούδινα loafers μπορεί να είναι μια τολμηρή εναλλακτική. Πάντοτε με μαύρη κάλτσα.\nΕπίπεδο επισημότητας: Εξίσου υψηλό.\nΟρισμός: Έχεις την επιλογή του black tie ή κάποιου άλλου (όσο πιο επίσημου γίνεται) κοστουμιού.\nΤο κοστούμι: Αν πρόκειται να επιλέξεις το black tie, ακολουθείς και τους αντίστοιχους κανόνες. Αν όμως θέλεις να ξεφύγεις όπως ο Ryan Gosling στη φωτογραφία, επέμεινε στο πιο σκούρο κοστούμι που έχεις: μαύρο, navy blue ή σκούρο γκρι θα κάνουν τη δουλειά. Όσο πιο σκούρο, τόσο καλύτερα.\nΤα αξεσουάρ: Το μυστικό εδώ είναι η απλότητα αλλά κάποια ιδιαίτερη πινελιά, όπως ας πούμε ένα πουκάμισο με λεπτή ρίγα, αρκεί για να κάνει τη διαφορά.\nΕπίπεδο επισημότητας: Medium-high.\nΟρισμός: Δεν φοράς σμόκιν, αλλά εξακολουθείς να φοράς κοστούμι και γραβάτα.\nΤο κοστούμι: Εξαρτάται από την τοποθεσία και την εποχή. Αν πρόκειται για κάτι ημι-επίσημο κατά τη διάρκεια του χειμώνα, θα επιλέξεις σκουρότερα χρώματα και πι στιβαρά υλικά. Αν είναι άνοιξη ή καλοκαίρι, το μαύρο δεν είναι η κατάλληλη επιλογή χρώματος - το ανοιχτό γκρι και το μπεζ είναι.\nΤα αξεσουάρ: Οφείλεις να φορέσεις γραβάτα εδώ. Αν πάλι δεν το κάνεις, τουλάχιστον χρησιμοποίησε ποσέ. Ακόμη, η ζώνη σου θα πρέπει να ταιριάζει με τα παπούτσια σου.\nΟρισμός: Γεφυρώνει το χάσμα ανάμεσα στο casual daywear και το formal eveningwear. Φοράς κοστούμι, το κάνεις όμως με διασκεδαστικό τρόπο.\nΤο κοστούμι: Το κοστούμι σε αυτή την περίπτωση έχει πιο χαλαρό ορισμό. Γίνεται mix and match ανάμεσα στα κομμάτια ενώ επιτρέπεται διαφορετικό χρώμα ανάμεσα σε παντελόνι-σακάκι. Γενικά πάντως και εδώ επικρατεί η σκουρόχρωμη λογική και πρέπει να φορέσεις πουκάμισο.\nΤα αξεσουάρ: Η γραβάτα δεν είναι απαραίτητη, το ποσέ μπορεί να είναι πιο έντονο, όπως και κάποια άλλα αξεσουάρ όπως ας πούμε μια καρφίτσα ή τα μανικετόκουμπα. Lace-up παπούτσια ή loafers επιτρέπονται, όχι όμως sneakers.\nΟρισμός: Όπου βλέπεις το όρο formal, φόρα γραβάτα και κοστούμι. Ακόμη κι αν μιλάμε για γάμο στην παραλία.\nΤο κοστούμι: Πάντοτε να θυμάσαι, όσο πιο σκούρο είναι το κοστούμι, τόσο πιο επίσημο θεωρείται το στυλ. Στην περίπτωση του beach formal ωστόσο μπορείς να παίξεις με αυτό: Ανοιχτόχρωμα κοστούμια, λινά υφάσματα, πιο cool αξεσουάρ.\nΤα αξεσουάρ: Πρέπει να φορέσεις γραβάτα ή ποσέ. Όσον αφορά τα παπούτσια, μπορείς να φορέσεις οτιδήποτε θα έβαζες σε μια επίσημη περίσταση - προς Θεού, όχι σανδάλια. Και μπορείς να μην χρησιμοποιήσεις κάλτσες.\nΕπίπεδο επισημότητας: Μέτριο.\nΟρισμός: Η βερμούδα και τα sneakers δεν είναι ακόμη αποδεκτά. Ακόμη κι αν είναι πραγματικά κομψά.\nΤο κοστούμι: Δεν χρειάζεται απαραίτητα να είναι κοστούμι. Μπορείς να φορέσεις ένα παντελόνι που θα δείχνει επίσημο ή ακόμη και chino. Στο επάνω μέρος μπορείς να φορέσεις ακόμη και ένα κομψό t-shirt μαζί με σακάκι. Ο Kevin Love στη φωτογραφία έχει πετύχει μία από τις ιδανικότερες εκδοχές του.\nΤα αξεσουάρ: Η γραβάτα δεν απαιτείται σε καμία περίπτωση - ίσως και να απαγορεύεται. Αλλά δώσε προσοχή στα παπούτσια. Τα dressy sneakers μπορεί να νομίζεις ότι είναι η τέλεια επιλογή. Όχι όλα.\nΕπίπεδο επισημότητας: Ημι-χαμηλό.\nΟρισμός: Το casual στους γάμους δεν είναι σε καμία περίπτωση ταυτόσημο με το καθημερινό casual. Δεν θα βάλεις βερμούδα σε έναν γάμο.\nΤο κοστούμι: Ένα χαλαρό outfit θα κάνει τη δουλειά σωστά, αλλά χρειάζεται να δείχνει σωστά επιλεγμένο και λαμπερό. Μην ξεχνάς, σε γάμο βρίσκεσαι. Μπορείς να φορέσεις σκούρο τζην που εφαρμόζει καλά ή ακόμη και χρώματα όπως το χακί, συνοδεύοντας με t-shirt και blazer. Οι συνδυασμοί πάντως είναι άπειροι.\nΤα αξεσουάρ: Το παπούτσι πρέπει να κρατηθεί σε εκλεπτυσμένο επίπεδο. Ο κανόνας για τα sneakers ωστόσο είναι χαλαρότερος, αν και ένα ζευγάρι ωραία loafers είναι ιδανικότερα.\nΕπίπεδο επισημότητας: Εξαρτάται.\nΟρισμός: Και πάλι, εξαρτάται από την περίπτωση και το γενικότερο concept του γάμου.\nΤο κοστούμι: Ακολουθείς τις οδηγίες της πρόσκλησης. Μη διστάσεις να ρωτήσεις αυτόν που σε κάλεσε για τυχόν απορίες. Αν έχεις αμφιβολίες, προτίμησε την πιο επίσημη εκδοχή. Και μην ξεχάσεις να τσεκάρεις τον τόπο του μυστηρίου καθώς και του πάρτι/δεξίωσης έπειτα από αυτό.\nΤα αξεσουάρ: Στην διακριτική σου ευχέρεια.\nΓραβάτα: Αν πρόκειται να φορέσεις, δεν είναι ώρα για καινοτομίες και δυνατά μοτίβα. Μείνε στα κλασικά.\nΠουκάμισο: Αν έχεις αμφιβολίες, ψήφισε λευκό. Επίσης, βεβαιώσου πως το ύφασμα δεν είναι πολύ λεπτό, καθώς σε καμιά περίπτωση δεν θέλεις να φαίνεται το φανελάκι ή οι κιτρινίλες κάτω από τα χέρια. Ο κόσμος τα προσέχει αυτά.\nΜανικετόκουμπα: Θεωρούνται αρκετά formal αξεσουάρ. Προτίμησε πουκάμισο γαλλικής ραφής με χειροποίητα περιχειρίδια.\nΠοσέ: Δεν υπάρχει σωστό και λάθος στο πώς θα χρησιμοποιήσεις το ποσέ. Απλά χρειάζεται να προεξέχει λίγο και να μην φαίνεται ακατάστατο.\nΤο ατρόμητο στυλ των Peaky Blinders\nΑγνό βρετανικό coolness σε 5 απλά βήματα.


Πρώτο κρούσμα κορωνοϊού στο ΤΕΦΑΑ Τρικάλων - Aftodioikisi.gr\nΕμβόλια… «mix & match» -Τι είναι και από πού μας έρχονται ...\nΠρώτο κρούσμα κορωνοϊού στο ΤΕΦΑΑ Τρικάλων\n13 Μαρτίου 2020 - 12:43\nΠρώτο επιβεβαιωμένο κρούσμα κορωνοϊού στα Τρίκαλα.\nΣυγκεκριμένα και όπως καταγράφει το trikalavoice.gr πρόκειται για καθηγητή που επισκέφτηκε το ΤΕΦΑΑ το περασμένο Σαββατοκύριακο και μίλησε σε ημερίδα του παρουσία φοιτητών και ακαδημαϊκών.\nΕκφράζονται φόβοι για τους φοιτητές και τους καθηγητές (περισσότερα από 150 άτομα), αλλά και για εκπροσώπους φορέων που παρέστησαν στην εκδήλωση. Πολύ δε περισσότερο για τους φοιτητές οι οποίοι εν πολλοίς είναι και οι οικονομικοί αιμοδότες της πόλης, συχνάζοντας σε καφετέριες και εστιατόρια και έχοντας μεγάλο κύκλο επαφών.\nΟι πληροφορίες του trikalavoice.gr αναφέρουν ότι έχουν κληθεί για ιχνηλάτηση φοιτητές και καθηγητές του ΤΕΦΑΑ προκειμένου να αποφευχθεί ή να περιοριστεί η μετάδοση της νόσου.\nΑναλυτικά η νεότερη ανακοίνωση του προέδρου της Πανεπιστημιακής Σχολής των Τρικάλων:\n«Οι χώροι του Τμήματος από σήμερα το απόγευμα, για προληπτικούς λόγους, είναι κλειστοί.\nΟ λόγος αφορά επισκέπτη ο οποίος συμμετείχε σε εκδήλωση στα Τρίκαλα και επιβεβαιώθηκε σήμερα στην Αθήνα ως κρούσμα κοροναϊού.\nΠρόκειται για άτομο το οποίο βρέθηκε στην πόλη των Τρικάλων και έλαβε μέρος σε επιμορφωτικό πρόγραμμα του ΚΕΔΙΒΙΜ του Πανεπιστημίου Θεσσαλίας, που έγινε στο Αμφιθέατρο του ΤΕΦΑΑ το Σάββατο και Κυριακή 7 & 8 Μαρτίου 2020.\nΣε συνεργασία με τις Πρυτανικές αρχές ενημερώνουμε όσους χρειάζεται και προγραμματίζουμε άμεση απολύμανση των χώρων. Φαίνεται ότι τα πρόσθετα προληπτικά μέτρα υγιεινής που έχουμε λάβει στο Τμήμα εδώ και 2 μήνες δεν ήταν αρκετά, αλλά δεν έχουμε άλλο τρόπο από το να ακολουθήσουμε πιστά τα πρωτόκολλα του ΕΟΔΥ. Ας διατηρήσουμε τη λογική και την ψυχραιμία μας – θα συνεχίσουμε να λαμβάνουμε όλα τα απαραίτητα μέτρα για να προστατέψουμε την υγεία των φοιτητών μας, του προσωπικού, των επισκεπτών και θα ενημερώνουμε όποτε κρίνεται απαραίτητο.\nΕκ μέρους της Διοίκησης του Τμήματος,\nΚΟΙΝΩΝΙΑ, ΚΡΟΥΣΜΑ, ΤΕΦΑΑ, ΤΡΙΚΑΛΩΝ, ΚΟΡΩΝΟΙΟΥ